Seminar o pojednostavljenju u carinskom postupku\nBANJALUKA, Privredna komora Republike Srpske danas je u Banjaluci, u saradnji sa Upravom za indirektno oporezivanje BiH, organizovala seminar na temu “Pojednostavljenja u carinskom postupku”.\nKompanije iz RS na Sajmu poljoprivrede u Novom Sadu\n16.05.2013. / 13:43\nBANJALUKA, Privredna komora Republike Srpske, u saradnji sa Spoljnotrgovinskom komorom BiH, organizuje nastup privrednika iz BiH na 80. Međunarodnom sajmu poljoprivrede u Novom Sadu, koji će biti održan od 18. do 24. maja 2013. godine.\nCvijanović večeras na “Izboru najuspješnijih u privredi”\n17.04.2013. / 16:14\nBANJALUKA, Predsjednik Vlade Republike Srpske Željka Cvijanović prisustvovaće večeras manifestaciji “Izbor najuspješnijih u privredi Srpske za 2012. godinu”.\nŽeljka Cvijanović sutra u Privrednoj komori Srpske\n10.01.2013. / 16:35\nBANJALUKA, Ministar za ekonomske odnose i regionalnu saradnju Republike Srpske Željka Cvijanović razgovaraće sutra sa rukovodstvom Privredne komore Republike Srpske.\nĐurić: Neophodne radikalne reforme za izlazak iz krize\n08.01.2013. / 9:24\nBANJALUKA, Predsjednik Privredne komore Republike Srpske Borko Đurić smatra da su za izlazak iz krize neophodne kvalitetne i radikalne reforme, prvenstveno reforma javne uprave s ciljem povećanja efikasnosti.


Mještani jači od moćne kompanije – Monitor\nPovodom afere oko kupoprodaje zemljišta u Reževićima između Opštine Budva i kiparske firme Danebrook Ltd iz 2006. donesena je početkom juna ove godine prva sudska presuda. Opština Budva izgubila je u prvoj rundi spor koji protiv nje i kompanije sa Kipra vode 24 vlasnika zemljišta na čuvenoj petici, u mjestu Bijeli rat kod Svetog Stefana, zbog prodaje većeg dijela parcele koja je, kako tvrde, njihovo vlasništvo.\nSudija Osnovnog suda u Kotoru Zoran Milić uvažio je tužbu grupe mještana i donio presudu kojom se utvrđuje ništavost ugovora o kupoprodaji nepokretnosti ovjerenog u Osnovnom sudu u Cetinju prije pet godina, kojim je Opština Budva stranom društvu Danebrook prodala dio katastarske parcele br.5, površine 51.093 m2, koji predstavlja suvlasnički udio od 17/18, po cijeni od 4.598.423 eura.\nPaštrovske porodice, koje zastupa advokat Nikola Martinović, navode u tužbi da je 17 osamnaestina prodatog zemljišnog posjeda privatno a ne opštinsko vlasništvo.Naveli su takođe da kupac kao strano pravno lice u trenutku prodaje nije mogao steći pravo svojine na nepokretnostima u Crnoj Gori, te da je ugovor o kupoprodaji u ime prodavca, Opštine Budva, potpisao tadašnji predsjednik Rajko Kuljača, a da njegov potpis nije ovjeren pred sudom, nego je Osnovni sud u Cetinju ovjerio potpis punomoćnika Opštine Tatjane Tomić.\nSud je utvrdio da u vrijeme zaključenja ugovora o prodaji kupac nije bio registrovan kao privredni subjekt u Crnoj Gori, pa nije bio ispunjen osnovni uslov za sticanje prava svojine na nepokretnostima.\nProglašen je ništavim i ankes pomenutog ugovora zaključenog u Budvi 15 dana kasnije, između Opštine i firme Danebrook kao kupca, kojim se konstatuje da je kupac u međuvremenu osnovao firmu DL Montnegro za poslove u hotelijerstvu, koja je registrovana u Privrednom sudu 8. avgusta 2006., ali da je datum upisa u sudski registar obavljen mjesec dana nakon izvršene kupoprodaje zemlje 25. avgusta.\nPrvostepena presuda kotorskog suda ima posebnu težinu jer je donijeta protivno interesima jedne od najmoćnijih privatnih kompanija u Crnoj Gori – firme Bepler i Džejkobson, registrovane u Velikoj Britaniji, iza koje stoje veoma uticajne ličnosti političkog života i pravosudnog sistema države.\nPresuda uliva nadu da se mijenja klima u sudstvu, posebno u kotorskom Osnovnom sudu i da se bliži kraj praksi po kojoj moćnici pod povlašćenim uslovima, uz kršenje zakona i bezobzirno gaženje prava drugih, dolaze u posjed državne imovine ogromne vrijednosti.\nDanebrook ltd je zapravo jedna od brojnih kćerki-firmi kompanije Bepler i Džejkobson koja preko njih širi svoju imperiju u Crnoj Gori u kojoj posjeduje poznate hotele Avala u Budvi i Bjelasica u Kolašinu, skijaške centre i zemljišne posjede na atraktivnim lokacijama sjevera i Crnogorskog primorja.\nPreko povezanih firmi, kiparskog Danebrooka i Roychamp trading LLC iz Arkanzasa (SAD), kompanija Bepler posjeduje u Reževićima veliki zemljišni kompleks, površine preko 120.000 kvadrata.\nU zaleđu atraktivne prirodne plaže Drobni pijesak, kompanija Roychapm kupila je dijelom od Opštine i od pravih i lažnih vlasnika zemlje preko 40.000 kvadrata od kojih je dobar dio opterećen tužbama pravih vlasnika za povraćaj prava svojine.\nPo pravosnažnoj sudskoj presudi po tužbi porodice Vuković iz Reževića, Bepler je već izgubio parcelu od 1.200 kvadrata na plaži Drobni pijesak, na kojoj se nalazio plažni restoran hotela Avala.\nOko 10.000 kvadrata na istoj lokaciji sudskim putem potražuje i familija Gregović. Jedan dio njihove imovine kupcu je neovlašeno prodala Opština, a drugi dio nevlasnici, osobe koje nisu bile pravni prethodnici prodavca.\nZanimljivo je kako se u ljeto 2006. lokalna i republička vlast upregla da Beplerovoj firmi pod povoljnim uslovima proda lokaciju broj pet. Nekoliko mjeseci prije odluke o prodaji u katastru nepokretnosti ta je parcela bila kategorisana kao šume četvrte klase, na kojoj je kao nosilac prava svojine, u skladu sa Zakonom o šumama, bila upisana Republika Crna Gora, dok je Opština Budva bila samo korisnik. Shodno tadašnjem Zakonu o državnoj imovini pravo raspolaganja bilo je u nadležnosti Vlade.\nUprava za nekretnine u Budvi, kojom rukovodi Mirjana Marović, preko noći formira komisiju koja donosi odluku o promjeni kulture atraktivne parcele. Šume postaju neplodna zemljišta. Pozivajuće se na taj osnov, ekspresno upisuju Opštinu Budva kao vlasnika nepokretnosti.\nU martu 2006. Opština donosi odluku o prodaji sporne parcele. Međutim, tadašnji sekretar opštinskog Sekretarijata za zaštitu imovine Marija Vuković odbija da pripremi materijal za sjednicu parlamenta i da brani odluku o prodaji državne imovine, uz obrazloženje da se radi o nezakonitom aktu i podnosi ostavku na tu funkciju.\nOdluka je ipak pripremljena, svi naredni šefovi Sekretarijata demantuju da su u pripremi učestvovali, pa izgleda da je posao obavio neki od nižih službenika.\nZadatak pravne i moralne odbrane odluke o prodaji zemlje pred odbornicima SO Budva obavio je Aleksandar Tičić, ondašnji glavni menadžer Budve, sadašnji savjetnik premijera Igora Lukšića sa kojim je tijesno sarađivao i u poslu prodaje čuvene „petice”!\nZemljište je na javnom nedmetanju prodato po 90 eura za kvadrat, duplo nižoj cijeni od tržišne. Samo šest dana kasnije, Danebrook kupuje dvije susjedne parcele površine 26.000 m2, od privatnih vlasnika i plaća 180 eura za kvadrat!\nPodrška nezakonitoj prodaji zemlje u Reževićima stigla je iz Ministarstva finansija u vrijeme Lukšićevog mandata u vidu mišljenja datiranog 15. avgusta, dvadeset dana nakon zaključenja ugovora o kupoprodaji i sedam dana nakon sticanja prava za obavljanje privredne djelatnosti. Firmi Danebrook i njenoj kćerki kompaniji DL Montenegro, kao stranim pravnim licima u Crnoj Gori, parcela broj pet bila je „neophodna za obavljanje djelatnosti”, ocijenili su u Ministarstvu finansija.\nSud je utvrdio da je tužena firma registrovana za obavljanje privredne djelatnosti u Privrednom sudu mjesec dana nakon zaključenja ugovora, odnosno 10 dana nakon iskazanog „mišljenja” Ministarstva finansija!\nPokušali smo u Sekretarijatu za privredu i finansije Opštine Budva da dobijemo informaciju da li je Danebrook platila opštini nadoknadu za kupljene kvadrate, ali smo od sekretara Mihaila Đurovića dobili odgovor da je taj podatak u domenu – službene tajne.\nBiznisi misterioznih biznismena\nUkoliko odluka suda postane pravosnažna i Bepler izgubi oko 40.000 kvadrata u Bijelom ratu dovodi se u pitanje planirana gradnja turističkih kompleksa na ovim lokacijama. Ekipa misterioznih biznismena, koja stoji iza kompanije Bepler i Džejkobson i sa njom povezanih firmi, kontroverznom trgovinom i špekulacijama sa državnom zemljom, dobro se pozicionirala u najatraktivnijem dijelu obale u Paštrovićima. Njihova velelepna imanja gravitiraju prema tri najljepše uvale i plaže istočno od Svetog Stefana, zvane Slava luka, Trinčića zalaz i Drobni pijesak. Nije potrebno naglašavati da su sve te lokacije hiperurbanizovane, da za betoniranje Paštrovića nedostaju samo finansijeri.


Veselji: Kosovo neće biti talac prošlosti - Politika - Dnevni list Danas\nPočetna » Politika » Veselji: Kosovo neće biti talac prošlosti\nVeselji: Kosovo neće biti talac prošlosti\nPredsednik Skupštine Kosova Kadri Veselji ocenio je danas da je Kosovo mala država koja će uvek biti zahvalana velikim prijateljima i poručio da Kosovo neće ostati talac prošlosti niti će dozvoliti da bude korišćeno kao talac, prenela je Radio Slobodna Evropa (RSE).\n„Želimo da izgradimo mostove saradnje i sa onima koji nas ne vole ili koji nam pogrešno sude. Ali, pre svega, želimo da nas tretiraju sa dostojanstvom i poštovanjem, kao evropsku zemlju“, rekao je Veselji na svečanoj sednici povodom 11. godišnjice proglašenja nezavisnosti.\nOn je pozvao na jedinstvo pred Srbijom u predstojećem procesu dijaloga o normalizaciji odnosa, ali dodao da nikada neće dozvoliti da Vlada Kosova padne zbog Srbije ili zbog uvedene takse na robu iz Srbije.\n„Vlada i Skupština mogu da padnu samo zbog interesa građana Kosova i strateških partnera kao što su SAD i Evropska unija“, rekao je Veselji. Kosovski premijer Ramuš Haradinaj ocenio je da će 2019. biti „godina konsolidacije Kosova“ kada se očekuje okončanje svih otvorenih pitanja sa Srbijom, uključujući i eventualni sporazum.\nRadio Slobodna Evropa navodi da Kosovo 11. godišnjicu nezavisnosti obeležava bez okončanja finalne faze dijaloga sa Srbijom, u skopu koje se očekuje postizanje mirovog sporazuma koji bi konačno trebalo da okonča neprijateljstvo dve zemlje“.\nKosovo je i dalje je najizolovanije mesto, i jedino u regionu koje ne uživa viznu liberalizaciju sa Šengen zonom, ocenjuje RSE. Na obeležavanju 10. godišnjice u 2018 Kosovo je, podseća RSE, bilo priznato od 116 država, a sada je, kako se navodi, nepoznato koliki je broj priznanja s obzirom na to da ih je nekoliko država povuklo, čekajući ishod dijaloga Kosova i Srbije u Briselu.\nNajmlađa država u Evropi i ove godine je bez stolice u Ujedinjenim nacijama i bez jedinstvene podrške Evropske unije (EU), s obzirom na to da pet članica unije još uvek nije priznalo Kosovo, naglašava RSE.\n6 reagovanja na “Veselji: Kosovo neće biti talac prošlosti”\n17. februara 2019. u 20.56\nSta god ko rekao od vas iz Pristine samo nas naknadno uverite da ste ratni zlocinci i koliko zla u sebi imate.. Strasno je koliko vi ni medju sobom ne mozete da se dogovoite, a tek da postignete dogovor sa srbijom..\n17. februara 2019. u 21.09\n17. februara 2019. u 21.10\nUzeli ste tek tako Kosovo i kažete nećebiti talac prošlosti? KOje to prošlosti?\n17. februara 2019. u 21.11\nPočinjem da verujem da kroz ovakve izjave, pokazujete svoju nemoć.\nDanica Gacic kaže:\n17. februara 2019. u 21.58\nTako je, uplaseni su.\nDruštvo • 18.06.2021. 21:06\nVulin evropskoj komesarki: Srbija neće biti parking za migrante\nSrpski pokret Dveri nastavio je svoju predizbornu kampanju pod...


Nikolić: Cilj Selakovićeve izjave narušavanje ugleda CG\nTanjug 1. novembra 2020. 17:13\nPODGORICA – Portparol DPS-a i poslanik u crnogorskoj skupštini Miloš Nikolić tvrdi da izjava šefa srpske diplomatije Nikole Selakovića, koji je rekao da predsedniku Srbije Aleksandru Vučiću nije bezbedno u Crnoj Gori zbog kriminalnih klanova i da je njegovo pojavljivanje hrabar potez, ima za cilj narušavanje ugleda Crne Gore.\nNikolić je nazvao neprimerenom izjavu Selakovića i ocenio da ministar spoljnih poslova Srbije, kako je naveo, „nastavlja uočljivo kreiranje narativa o Crnoj Gori kao mafijaškoj državi koja izvozi kriminalne klanove i obračune u susedne zemlje – u ovom slučaju u Srbiju“.\nPortparol DPS-a tvrdi da je tu tezu prvi lansirao Vučić, najavljujući obračun sa navodnim crnogorskim kriminalnim klanovima u Beogradu, a da su je potom razrađivali „prorežimski tabloidi“, navodi se u saopštenju DPS-a.\n„Zbog svega navedenog jasno je da izjava srpskog ministra spoljnih poslova nije slučajna već itekako tendenciozna, smišljena i sračunata s ciljem ugrožavanja ugleda Crne Gore“, tvrdi Nikolić.\nSelaković je ranije za TV Prva rekao da „nije bezbedno otići u Crnu Goru kada se zna kakav problem imamo sa delovanjem crnogorskih kriminalnih klanova u Srbiji“.\nOn je kazao da je potez Vučića hrabar i da je bilo važno da se pokaže jedinstvo srpskog naroda, te da je predsednik Srbije još jednom pokazao ispruženu srpsku ruku svima, naročito Podgorici.


Nova manjinska politika | Novinsko-informativna agencija Roma\nNova manjinska politika\nRešavanje manjinskog pitanja predstavljaće, svakako, jedan od preduslova političke stabilnosti Balkana i pokazatelj njegove demokratičnosti. Iskustvo je pokazalo da je za većinsko-manjinske odnose u zemljama tranzicije ka demokratskom političkom uređenju prioritet saradnja političkih predstavnika većine i manjine, uspostavljanje atmosfere tolerancije, pa tek onda donošenje zajedničkih dokumenata o uređenju manjinskih odnosa. Manjinsko pitanje je pre svega političko pitanje, pa tek onda normativno i institucionalno pitanje.\nInicijativu u formulisanju manjinskih prava pokazale su zapadne zemlje. Posle Drugog svetskog rata naglasak je bio na individualnim pravima, ali je početkom devedesetih akcenat pomeren sa individualnih na kolektivna prava. Između 1990. i 1995. godine, OEBS i Savet Evrope su usvojili standarde kojima se zabranjuje nasilna asimilacija i transfer stanovništva, odnosno, kojima se uvažavaju zahtevi manjina da i one budu legitimni subjekti rasprava u okviru UN i evropskih regionalnih organizacija.\nI manjinski standard OEBS-a i Saveta Evrope, koji čine evropski standard u oblasti zaštite manjina, pokazuju da suština manjinske zaštite nije u odredbama i institucionalno-pravnim okvirima već, pre svega, u politici vlade i praktičnom ponašanju svih političkih i nepolitičkih aktera u društvu. Ukoliko je praktično ponašanje usmereno ka stvaranju duha tolerancije i međusobnog uvažavanja, zaštita nacionalnih manjina će biti u skladu sa takvom politikom. Međutim, ukoliko je politika vlade diskriminaciona, tu neće pomoći ni najbolja institucionalno-pravna rešenja, jer će nacionalne manjine faktički biti u lošem položaju. Sve u svemu, Balkanu je potreban novi institucionalno-pravni okvir i nova politika prema manjinama, a koji bi se izgrađivali paralelno i bez odlaganja. To podrazumeva:\nVođenje nivou politike tolerancije i aktivnog pristupa manjinskom problemu na državnom;\nIzmene u unutrašnjem zakonodavstvu koje bi uključile i donošenje posebnog zakona o nacionalnim manjinama;\nUspostavljanje bilateralnih sporazuma sa susedima o zaštiti nacionalnih manjina.\nZemlje Balkana kao članice OEBS-a bi trebalo da uvažavaju dokumente ove organizacije koji moralno-politički obavezuju zemlje članice. Takođe, pravna načela Okvirne konvencije za zaštitu nacionalnih manjina koja postavljaju ciljeve zemljama potpisnicama trebala bi biti obaveza demokratskog Balkana. Balkan bi trebalo da stane praktično-politički iza ove Konvencije, iako ni sve sadašnje članice Saveta Evrope to nisu učinile, i time pokaže dobru volju za potpunu integraciju u evropsku političku porodicu.\nManjinski standard koji bi Balkan trebalo da uspostavi obezbedio bi pripadnicima nacionalnih manjina ukratko rečeno:\npravo izjašnjavanja za pripadnika nacionalne manjine;\nravnopravnost pripadnika nacionalne manjine sa pripadnicima većinskog naroda u pogledu uživanja osnovnih sloboda i prava čoveka;\nzabranu svih oblika diskriminacije pripadnika manjina;\npravo na upotrebu svog jezika u privatnom i javnom životu (u poslovnim odnosima, pred sudovima i drugim državnim organima, u sredstvima javnog informisanja, na javnim skupovima, kulturnim manifestacijama, zatim na javnim napisima, u verskim obredima, itd.).\nOsim ovih osnovnih prava pripadnika manjina kao pojedinaca, dokumentima OEBS-a, a pre svega dokumentom iz Kopenhagena, pripadnicima nacionalnih manjina se garantuju prava koja mogu uživati pojedinačno i u zajednici sa ostalim pripadnicima svoje grupe.\nTako se mogu izdvojiti prava pripadnika nacionalnih manjina koja im omogučavaju opstanak i nesmetan razvoj kao posebne grupe:\nPravo na slobodno izražavanje, čuvanje i razvoj identiteta manjine (etničkog, kulturnog, jezičkog ili verskog identiteta);\nPravo na negovanje i razvoj svoje kulture (uključujući pravo osnivanja kulturnih institucija, društava, udruženja…);\nPravo na osnivanje i čuvanje, u skladu sa nacionalnim zakonodavstvom; svojih prosvetnih, kulturnih i verskih institucija, organizacija ili udruženja;\nPravo na ispovedanje sopstvene vere, na verske škole, institucije i organizacije;\nPravo na uspostavljanje i održavanje nesmetanih međusobnih veza, kao i veza sa matičnim narodom;\nPravo da šire, imaju pristup i razmenjuju informacije na svom maternjem jeziku;\nPravo da osnivaju i održavaju organizacije ili udruženja u svojoj zemlji i da učestvuju u međunarodnim nevladinim organizacijama.\nBalkan bi trebalo da vodi aktivnu politiku prema manjinama, baš kao što sugerišu relevantni dokumenti OEBS-a i Saveta Evrope. To bi u praksi značilo da će se:\nŠtititi identitet nacionalnih manjina (etnički, kulturni, jezički i verski), stvoriti uslovi za “unapređenje tog identiteta“, i da će se, tokom preduzimanja neophodnih mera, konsultovati i organizacije ili udruženja manjina;\nNastojati da se obezbedi, pored učenja zvaničnog jezika, i nastava maternjeg jezika nacionalnih manjina ili nastava na njihovom maternjem jeziku, kao i “gde je to moguće i neophodno” upotreba njihovog jezika pred javnim organima u skladu sa odgovarajućim nacionalnim zakonodavstvom;\nUnapređivati atmosfera uzajamnog poštovanja, razumevanja, saradnje i solidarnosti među svim licima koja žive na teritoriji države i podsticati rešavanje problema putem dijaloga na principima vladavine zakona;\nPoštovati sopstvene obaveze iz postojećih konvencija o ljudskim pravima i drugih odgovarajućih međunarodnih instrumenata i razmotriti mogućnost pristupanja odgovarajućim konvencijama, ukoliko to još nije učinjeno, uključujući one kojima se obezbeđuje pravo na pritužbe od strane pojedinaca;\nSarađivati sa nadležnim međunarodnim organizacijama u vezi sa pitanjima nacionalnih manjina;\nPoštovati pravo pripadnika nacionalnih manjina da stvarno učestvuju u javnom životu, uključujući ucešće u poslovima koji se tiču zaštite nacionalnih manjina.\nTakođe, Jugoistočna Evropa bi trebala da uvažava preovlađujući stav u međunarodnim odnosima u Evropi da zaštita nacionalnih manjina, koja je deo zaštite ljudskih prava, ne spada u isključivi domen država, nego da može biti legitimni predmet interesovanja međunarodne zajednice.\nU tom smislu bi dobrodošla i pomoć institucija poput Visokog komesara za nacionalne manjine, koji je instrument prevencije sukoba u najranijoj mogućoj fazi i koji može da, kao neformalni posrednik, utiče na smanjivanje napetosti i stvaranje uslova za delotvorni dijalog, zatim daje preporuke za vođenje odgovarajuće politike prema nacionalnim manjinama, pruža pomoć prilikom izrade zakonskih tekstova koji su od značaja za manjinsku oblast, unapređuje dijalog vlade i predstavnika manjina, itd.\nPotrebno je tražiti put modusa vivendi većine i manjine. Mislim da za to još uvek ima vremena. Zaštita nacionalnih manjina je bitna za stabilnost, bezbednost i mir, kako u zemlji, tako i u regionima u kojima žive Romi i ostale nacionalne manjine. Istovremeno, to je pretpostavka demokratskog razvoja neke buduće Jugoistočne Evrope.\nNajzad, demokratska Jugoistočna Evropa bi, prema međunarodnim obavezama, trebala da omogući praćenje sprovođenja Okvirne konvencije i manjinskog standarda OEBS-a.


Kako čuvati skupocene satove? - Satoviinakit.rs - za prave ljubitelje satova i nakita\nKako čuvati skupocene satove?\nS portala WatchTime prenosimo tri načina sigurnog čuvanja satova, o kojima vredi razmisliti ako želite da zaštite vrednu kolekciju od pljačke, požara, neopreznog rukovanja i slično.\nZa godišnju novčanu naknadu u banci možete unajmiti sef, gde možete ostaviti razne dragocenosti, dokumenta i satove, ukoliko niste tip kolekcionara koji uživa u ritualu njihovog svakodnevnog navijanja; jer, učestali odlazak u banku i prolaženje bezbednonih provera može postati vrlo naporno i iziskuje prilično slobodnog vremena.\nKućni sef je uvek dobar izbor, bio on jednostavni metalni sef ili ormarić s naprednijim elektronskim ili mehaničkim sistemima zaključavanja. Da bi se dodatno osigurali u slučaju pljačke, sefove dobro sakrijte ili postavite na zid. U najgorem slučaju, potraga za sefom ili ponovljeni pokušaji provale oduzeće lopovu prilično vremena. Danas je moguće kupiti i raskošne sefove s nizom dodatnih funkcija, koji će se estetski odlično uklopiti u prostor.\nSatove je, osim krađe, važno čuvati i od prašine i nečistoće. Tu, naravno, pomažu razne kutije, a najbolje je uložiti novac u dobar navijač satova, koji će vaše automatike održavati savršeno preciznim. Pri kupovini navijača satova važno je obratiti pažnju na programe rada, jednostavnost korišćenja, nivo buke koju proizvodi i vrstu napajanja (baterija ili električna energija). Iako većina automatskih satova ima zaštitu od prenavijanja, ipak bi trebalo pripaziti na maksimalan broj navijanja svakog časovnika koji nameravate da smestite u navijač.


ODLUKA O BUDžETU NA PREDSJEDNIŠTVU BiH | SRNA\nODLUKA O BUDžETU NA PREDSJEDNIŠTVU BiH\nSARAJEVO, 26. JUNA /SRNA/ - Ministar finansija i trezora u Savjetu ministara u tehničkom mandatu Vjekoslav Bevanda rekao je danas da nije prava adresa kada je riječ o usvajanju budžeta institucija BiH, jer je to sada na Predsjedništvu BiH.\nBevanda je, u pauzi zasjedanja Predstavničkog doma parlamenta BiH, rekao novinarima u Sarajevu da je Ministarstvo u novembru završilo budžet, koji je jednoglasno usvojen u Savjetu ministara i upućen Predsjedništvu.\n"Svi dalji koraci su na Predsjedništvu BiH koji je formalni predlagač i upućuje ga u parlament", rekao je Bevanda.\nNa konstataciju da krajem ovog mjeseca ističe odluka o privremenom finansiranju, Bevanda je naveo da je resorno ministarstvo, postupajući po zakonu, sačinilo odluku o privremenom finansiranju za treći kvartal, pripremilo potrebno mišljenje i uputilo u Savjet ministara u tehničkom mandatu.\nBevanda je naglasio i da nije adresa za pitanje da li će sutra biti održana sjednica Savjeta ministara u tehničkom mandatu, jer ne saziva sjednice i ne utvrđuje dnevni red.\n"Ja sam zamjenik predsjedavajućeg Savjeta ministara /u tehničkom mandatu/, znam dobro procedure i postupam odgovorno jer nisam prisustvovao samo na dvije od 170 sjednica zbog službenih obaveza", rekao je Bevnda.\nOn je ukazao i da već dvije i po godine traje blokada Upravnog odbora Uprave za indirektno oporezivanje.\nBevanda kaže da se svaki mjesec održava sjednica i da u svojstvu predsjedavajućeg, koji utvrđuje dnevni red, stavlja odluku o privremenim koeficijentima i poravnanjima.\n"Nažalost, dvije i po godine nemamo većinu propisanu Pravilnikom o radu Upravnog odbora i ja na svakoj sjednici glasam za sve prijedloge. Mislim da je situacija jako ozbiljna i teška, ali činim sve što mogu. Iscrpljivanje je između onih koji trebaju odlučivati i sasvim normalno je da se to poslije preliva u politiku", rekao je Bevanda.


Prvo izvlačenje 'Uzmi račun i pobedi 2020' u subotu, stiglo 3.150.000 koverata\nIzvor: RTS, 27.Nov.2020, 13:46\nPrvo izvlačenje u okviru nagradne igre "Uzmi račun i pobedi 2020" biće održano u subotu u 17.55, uz direktan prenos na prvom programu Radio-televizije Srbije.\nGrađani i danas imaju vremena za slanje koverata sa po najmanje 10 računa ili slipova. Sve koverte koje su blagovremeno ubačene u poštanske sandučiće u skladu sa radnim vremenom poslovnica pošte širom Srbije, naći će se u subotu u bazenu u studiju i biće u konkurenciji za vredne nagrade, >> Pročitaj celu vest na sajtu RTS << navodi se u saopštenju Kancelarije za saradnju sa medijima Vlade Srbije.\nU sutrašnjem izvlačenju biće dodeljeno pet automobila "Fijat" 500L i jedan stan u Beogradu, u naselju Zemunske kapije.\nU ovom trenutku na adresu "Uzmi račun i pobedi 2020" stiglo je čak 3.150.000 koverata. Sve koverte poslate od 15. oktobra biće u bazenu sve do kraja drugog kruga nagrade igre i sve vreme će konkurisati za nagrade.\nSrbijaDanas.com: "Uzmi račun i pobedi": Sutra počinje prvo izvlačenje nagradne igre!\nBlic: DANAS PRVO IZVLAČENJE "UZMI RAČUN I POBEDI" Ovo su i nagrade\nNagradna igra „Uzmi račun i pobedi 2020“: Stiglo više od tri miliona koverata\nPrvo izvlačenje u okviru nagradne igre "Uzmi račun i pobedi 2020" biće održano sutra, u 17.55, uz direktan prenos na prvom programu Radio-televizije Srbije (RTS), objavljeno je danas na sajtu RTS.\nU ovom trenutku na adresu "Uzmi račun i pobedi 2020" stiglo je čak 3.150.000 koverata...Danas u 17 i 55 biće održano prvo izvlačenje u okviru nagradne igre Uzmi račun i pobedi 2020, uz direktan prenos na prvom programu Radio televizije Srbije, a građani još imaju vremena za slanje koverata sa...


MINISTAR LJAJIĆ POTVRDIO: Od 1. jula niže cene telefoniranja u regionu! Roming na Balkanu ukida se od 2021. godine\nTRAGEDIJA PORODICE ĐOKIĆ! BRAĆA PREMINULA OD KORONE: Jedan sahranio drugog, 40\t936\nEKSKLUZIVNO KURIR SAZNAJE: Vučić zakazao konsultacije za formiranje nove 20\t226\n22.02.2019. 12:18h 22.02.2019. 12:18h\nMinistar trgovine, turizma i telekomunikacija Srbije Rasim Ljajić izjavio je danas da se od 2021. godine ukida roming na Balkanu.\nGrađani balkanskih zemalja od 1. jula dobiće još niže cene međusobnog telefonskog saobraćaja, a za dve godine troškovi rominga trebalo bi da potpuno nestanu, rekao je Ljajić za "Dnevni avaz".\n"Sporazum predviđa da cene roming poziva neće prelaziti 0,19 evra po minutu, 0,06 evra po SMS poruci i 0,20 evra po megabajtu za korisćenje interneta. Znači, cene mogu biti samo niže od tih, a nikako više", kaže Ljajić.\n"U izjavi podrške Digitalnoj agendi za zapadni Balkan, koja je potpisana u maju prošle godine u Sofiji, istaknuta je i podrška implementaciji plana za olakšavanje smanjenja troškova rominga između našeg regiona i EU", rekao je ministar.\n"Kada bi se to dogodilo, bila bi to najdirektnija i najopipljivija podrška koju bi mogli osetiti građani na zapadnom Balkanu", pojašnjava potpredsednik Vlade Srbije.\nDodaje da će građani osetiti znatne uštede već u ovom prelaznom razdoblju, a posebno od 2021. godine.\n"Potrošači će tada plaćati identične cene onima koje plaćaju unutar svoje matične mreže".\nNa primer, pozivi u romingu iz Crne Gore, BiH i Makedonije prema Srbiji trenutno su 28,5 dinara (0,51 KM), a u prelaznom periodu neće moći biti viši od 22 dinara po minutu.\nIz Albanije, pozivi prema ove četiri zemlje trenutno su oko 150 dinara po minutu. Inače, u Srbiji od ukupnog roming saobraćaja, 70 posto se odnosi na zapadni Balkan. U BiH čak 40 posto ukupnih telekomunikacionih prihoda čine telefonski i internetski roming.\n"Zato nije ni čudo što operateri nisu oduševljeni, ali će građani svakako biti na dobitku", kaže Ljajić.\nCene mobilnog telefonskog saobraćaja između ove četiri zemlje regulirane su sporazumom i tu nije bilo većih iskakanja, podseća list.\n"Pokušaji ove četiri zemlje da privole Evropsku komisiju da se Uredba EU o cenama rominga odnosi i na zapadni Balkan nije uspela, pa smo imali situaciju da su naše cene poziva u romingu bile više šest puta, a internet čak 25 puta u odnosu na EU", rekao je Ljajić.\nHALO, HOĆE LI I NAMA ROMING BITI JEFTINIJI: Građani EU od prošlog juna po celoj Evropi razgovaraju i surfuju kao da su kod kuće, a mi?\nromingBalkanRasim Ljajićregionceneniže cene\nTRAGEDIJA PORODICE ĐOKIĆ! BRAĆA PREMINULA OD KORONE: Jedan sahranio drugog, a onda i on izgubio bitku sa opakom bolešću 40\t936


utorak, 27. oktobar 2015. 15:00h\nKao rezultat jednogodišnjeg rada na ojačavanju nove političke opcije, SDS je danas prisutna u više od 140 lokalnih sredina u Srbiji, navodi se u saopštenju ove političke partije.\nUprkos tome što je najmlađa parlamentarna stranka u Srbiji, SDS se u prethodnih godinu dana profilisala kao ozbiljna stranka koja građanima nudi konkretna rešenja nagomilanih problema, a ne samo demagošku kritiku. Politika SDS je uspela da okupi veliki broj građana Srbije u borbi za demokratsku i pravnu državu koja poštuje vrednosti socijaldemokratije i taj broj se svakodnevno povećava, piše dalje u saopštenju.\nZahvaljujemo se svima koji su nas podržavali u prethodnih godinu dana u teškim okolnostima medijske i finansijske blokade od strane vlasti, koja ugrožava opstanak istinski opozicionih stranaka. SDS-Boris Tadić egzistira i u Pančevu predvođena Srđanom Mikovićem i grupom ozbiljnih odgovornih ljudi, koji su se već dokazali na svojim redovnim poslovima.\nSDS Pančevo u prethodnom periodu oglašavala se i delovala na teritoriji grada i naseljenih mesta, nudeći Pančevcima realna rešenja za njihove potrebe i održivi razvoj i funkcionisanje grada Pančeva.


Prvu priliku imali su domaći u 14. minutu, Docić je sjajno uposlio Ovusua, koji je sa desetak metara šutirao iz okreta, ali ne baš najbolje, pa je lopta postala lak plen golmana Mačve Puletića. Usledio je daleko bolji period igre na obe strane.\nU 24. minut Đorđević je u kontri zaustavio igrača Mačve, dobio je žuti karton. Već u narednom napadu odlična šansa za goste, šutirao je odlično Obrovac, ali je Stevanović bio na oprezu, a potom je golman Brđana lako ukrotio i udarac Adamovića sa 18 metara.\nU 53. minutu sjajan pokušaj Obrovca, šutirao je iz prve sa 25 metara, ali je Stevanović još jednom bio odličan, izbio je loptu u korner. Imao je i Čukarički šansu, posle odlične kombinacije Ovusua i Stojanovića, lopta je došla do Docića, ali je kapiten domaćih sa 18 metara šutirao pravo u golmana Puletića.


Vodoinstalateri za odmah, Beograd, cena, iskustvo\nKada se kaže odmah, tada se misli na što kraći vremenski period u kome se očekuje da vidite majstore na vratima. Ovo je slučaj kod hitnih intervencija, kao što su zagušenja, začepljenja, ali i pucanje cevi, na primer.\nU svim tim situacijama, preti izlivanje vode i stvaranje poplave. To dalje sa sobom nosi značajnu materijalnu štetu, kao što je uništen parket ili druge podne obloge, propadanje nameštaja koji se nalazi u blizini izlivanja, a ako je cev pukla u zidu, onda je taj deo vlažan, kao i možda plafon u susednom stanu i slično.\nU svakom slučaju, vidimo da šteta od vode zaista može da bude ogromna, pa je potrebno da imamo majstora za odmah. Ako pozovete našu ekipu, ona može da izađe na teren u roku od sat vremena od kada se primi poziv, i tu je veoma bitna brzina najpre vaše reakcije. Što pre pozovete, majstori će pre sesti u svoje specijalno opremljeno vozilo i doći će na vaša vrata. Na taj način se umanjuje mogućnost da dođe do štete ili se smanjuju njene razmere.\nKada je reč o ceni, ona će vam biti saopštena nakon što majstori budu tu, na licu mesta i kada budu pogledali šta sve treba da se odradi.


Sad je jasno: Srbija definitivno ne ide u EU - NOVA portal\nPolitika Autor:Jelena Jelovac08. dec. 202014:06 > 14:35\nTrenutna pozicija Srbije kada je reč o procesu pristupanja Evropskoj uniji mogla bi se oceniti kao crna, bez imalo belog. Kako drugačije objasniti to da je članstvo u EU srpskoj vlasti navodno prioritet broj jedan, a da nam u proteklih 365 dana nije otvoreno nijedno novo poglavlje, da članovi Evopskog parlamenta taj diplomatski fijasko ocenjuju kao "dobru vest", a svako malo iz Evropske unije upozoravaju na to da je stanje demokratije zabrinjavajuće, da nam se urušava i ono malo preostale vladavine prava, te da su mediji konstantno pod čizmom vlasti.\nPisonero: Srbija mora da reaguje u skladu sa obavezama ka EU\n„Iz Saveta EU kažu da je ostalo još par sati za eventualni dogovor, a EU ministri opštih poslova na agendi sutrašnjeg sastanka pitanje proširenja stavili su pod tačkom ”svi ostali poslovi”. Istovremeno, najavljeno je da se pitanje proširenja neće naći ni na agendi sastanka lidera EU 27 koji na samit u Brisel dolaze 10. i 11. decembra“, saznaje Tanjug u Briselu uz jednu opštu ocenu da je cela stvar oko pristupa članica Zapadnog Balkana, mešu kojima je i Srbija – blokirana.\n„Dobra vest! Evropski savet i Evropska komisija neće otvoriti nova pregovaračka poglavlja sa Srbijom. Stanje demokratije u Srbiji pogoršano je 2020. godine. Napadi na medije, nasilan odgovor na mirne proteste i izbori sa ozbiljnim problemima. To nije način na koji se ulazi u EU“, napisala je fon Kramon.\n„Svi su očekivali veći napredak u približavanju Srbije EU. Nacrt izveštaja koji je pripremio Vladimir Bilčik je dosta kritičan prema situaciji u Srbiji. Ako Srbija i srpske vlasti žele da Srbija postane to što ja želim i za šta se zalažem, prava demokratska punopravna članica EU, onda se zna put, put je vrlo jasan“, rekao je Grošelj.\n„Srbija u pristupnim pregovorima sa EU ima silaznu putanju već dve prethodne godine, da bi 2020. proces praktično bio zaustavljen. Mada je bilo jasnih upozorenja da se ove godine neće otvarati nova poglavlja ukoliko ne dođe do vidljivog napretka u vladavini prava, osnovnim pravima, slobodi medija i izražavanja, izbornim uslovima, dobroj upravi, u svim ovim oblastima došlo je zapravo do nazadovanja i pored minornih koraka da se stanje popravi. Dovoljno je pogledati televizijski prenos zasedanja novog saziva Narodne skupštine Srbije i sve zamerke koje stižu od Evropske unije odmah se potvrde na jednom mestu“, objašnjava Minić za Nova.rs.\n„To nije dobra vest, kako je izjavila poslanica Evropskog parlamenta Viola fon Kramon za slučaj Srbije, verovatno misleći da EU najzad šalje oštru poruku za odsustvo napretka. Za sve one građane koji iskreno veruju u evropske integracije to je poražavajuće. Stvara se klima u kojoj će podrška građana evropskim integracijama verovatno biti još niža od 48 odsto kako pokazuju neka najnovija istraživanja. A onda se postavlja pitanje kuda ide Srbija?“, pita Minić i dodaje da sama EU mora narednih meseci da rešava ključna pitanja svog unutrašnjeg uređenja, kao i da se prilagođava uslovima pandemije i promenama u globalnom okruženju, tako da je proširenje opet vrlo nisko na listi prioriteta.\n„Ali to ne sprečava vlasti da sprovode reforme i da u javnosti stvaraju pozitivnu sliku o svojim proevropskim aspiracijama. Od vlasti u Srbiji se zapravo traži da se izjasne šta zapravo hoće“, ocenjuje Minić.\n„Nismo odlučili da uđemo u EU, jer kad odlučite istinski da uđete u neki klub onda morate i da prihvatite pravila tog kluba. Iskreno, mislim da je to bila i kritika nemačke kancelarke Angele Merkel, te da je to šefica EU rekla srpskoj premijerki Ani Brnabić na nedavnoj video konfererenciji“, kaže Šćekić za Nova.rs.\n„Ovde je vlast predstavila javnosti kako je ceo proces pristupa EU vezan za poglavlje 35, odnosno rešavanje pitanja Kosova. Za njih je, međutim, to pitanje rešeno, a ono na čemu insistiraju zapao su poglavlja 24 i 25, koja se odnose na vladaviu prava, slobodu medija i zaštiu integriteta ličnosti. A mi tu ama baš ništa nismo uradili, što se vidi i iz izveštaja Evropske komisije. Zato sada imamo ovu brzinsku promenu Ustava, pa Vučićeva izvinjenja zbog ponašanja svojih poslanika i njihovih napada na javne ličnosti, Krizni štab… Pa eto sinoć u Hit tvitu dok poslanik SNS Vladimir Đukanović najstrašnije napada Krizni štab, Vučić objavljuje izvinjenje doktoru Konu zbog ponašanja njegovih poslanika. To je jedna opšta konfuzija koja trenutno odgovara vlasti“, objašnjava Šćekić i dodaje da Evropska unija, sa druge strane, jasno stavlja do znanja da je za Srbiju i njenu vlast završen dugogodišnji grejs period u kojem joj se se gledalo kroz prste.\nAleksandar VučićeuJakša ŠćekićPoglavljapristupSrbija


UMRLA U BEDI, OD NAJTEŽE BOLESTI A POGIBIJA NJENE PORODICE I DANAS JE MISTERIJA Ovo je njihova poslednja slika s bankarkom Dafinom | FELJTON.rs G-E0EWZBLP0V\nHome / SRBIJA / UMRLA U BEDI, OD NAJTEŽE BOLESTI A POGIBIJA NJENE PORODICE I DANAS JE MISTERIJA Ovo je njihova poslednja slika s bankarkom Dafinom\nPosted by: admin 30/05/2022\tin SRBIJA, VESTI Leave a comment\nJedna od teorija zavere bila je i da ih je na vreme sklonila na sigurno i lažirala njihovu smrt kad je njeno bankarsko carstvo počelo da se urušava.\nKurir Foto: Printscreen/YouTube\nBEOGRAD – Za otprilike mesec dana navršava se tačno 30 godina otkad su suprug, sin i ćerka Dafine Milanović, nekadašnje vlasnice Dafiment banke, poginuli na auto-putu u Mađarskoj.\nUskoro se navršavaju tri decenije od tog misterioznog događaja, a ni danas nije jasno šta se zapravo desilo na mađarskom auto-putu 2. jula 1992 godine.\nKako je Kurir pisao još pre pet godina, na 25. godišnjicu njihove smrti, a prema onom što se zna, tog dana je automobil porodice Milanović sleteo s puta.\nPostoji nekoliko verzija ovog događaja, odnosno teorija zavere a jedna od njih bila je i da je Dafina zapravo lažirala smrt najbližih kako bi ih zaštitila od pretnji ubistvom, jer se već tada nazirala propast njene banke. Dafina je navodno sklonila porodicu na tajnu lokaciju i promenila im identitete u strahu za njihove živote.\n„Oni su živi, samo ne smeju da se vrate“, ovo je pokojna Dafina Milanović navodno rekla u poverenju jednom beogradskom novinaru neposredno posle porodične tragedije 1992. godine, kada su, kako je tada saopšteno, u saobraćajnoj nesreći u Mađarskoj poginuli njen suprug Dragan, sin Živko i ćerka Ljiljana.\nSve je bilo inscenirano?\nU pitanju su bile stotine miliona maraka, kao i umešanost moćnih i uticajnih ljudi iz državnog vrha koji su učestvovali u pljački fantomske banke zajedno s Dafinom, koju su tada nazivali bankarkom Slobodana Miloševića.\nNovinar B. K. je svojevremeno za Njuzvik pisao o susretu s Dafinom 1997. godine i nikad objavljenom intervju od pre dve decenije.\nOn je bio šokiran rečima vlasnice Dafiment banke…\n– Iako se pre sahrane, pet godina ranije, u kapeli zaklela nad sandukom sina Živka, Dafina mi je u jednom trenutku prišla i da ne čuju prisutni šapnula: „Oni su živi, samo ne smeju da se vrate u Srbiju“ – napisao je tada on.\nSagovornik Kurira, u to vreme blizak tajnim službama, kaže da se Dafina nakon tragedije koja ju je zadesila ponašala smireno i opušteno.\n– Ostala je bez muža, ćerke i sina, ali je veoma brzo nastavila da radi, pa čak i da se pojavljuje i na prijemima i proslavama, oblačila se normalno. U to vreme imala je ogroman novac i bila je veoma moćna, pa nije bio problem da čak i na ovakav način, insceniranom nesrećom, skloni porodicu na tajnu lokaciju i promeni joj identitet. U maju te godine situacija u vezi s bankom bila je dramatična i ona je znala šta može da joj se dogodi. Najviše je strahovala da joj ne otmu ili likvidiraju muža i decu – kaže naš sagovornik.\nŠta je tada rekao brat Dobrica\nU prilog ovoj verziji ide i izjava njenog brata Dobrice.\n– Meni vlast nije dozvolila da odem da identifikujem zeta i Dafininu decu. Uhapšen sam u Subotici i vraćen u Beograd, a majci Milanki lica i tela nastradalih nikada nisu pokazana – ispričao je svojevremeno Dobrica.\nDafina je kasnije optužila Slobodana Miloševića za smrt porodice. Posle propasti banke, jedno vreme živela je u inostranstvu, a 2008. preminula je od raka.\nPrevious: OVO JE VUK UBIJEN U SURČINU Komšije nahvalile mladića: Bio je pilot, pristojan, dobar sa svima, nije nam jasno šta se desilo FOTO\nNext: EVO DOKAZA DA DAFININA PORODICA NIJE MRTVA: Advokat otkrio misteriju broja 5 i opovrgao sve!


Srbija najviše zaostaje za svetom u oblasti zaštite životne sredine\nZaštita životne sredine je oblast u kojoj Srbija najviše zaostaje za svetom, ocenjeno je na debati "Zaštita životne sredine - zemljište, voda, vazduh", uz podsećanje da je u tu oblast, prema proračunima stručnjaka, potrebno uložiti oko 8,5 milijardi evra u narednih 10 do 15 godina.\n"Srbija nedopustivo malo novca odvaja za zaštitu životne sredine. Ne postoji oblast u kojoj Srbija više zaostaje za svetom nego što je to zaštita životne sredine", kazao je član Fiskalnog saveta Vladimir Vučković.\nVučković je naglasio da će najviše novca biti potrebno za uspostavljanje ekoloških standarda u oblasti voda i to više od dve milijarde evra, pre svega za izgradnju oko 10.000 kilometara kanalizacione mreže, za oko 350 postrojenja za prečišćavanje vode, jer ih u Srbiji trenutno ima samo četiri. Dodao je i da je za uređenje deponija i oblast otpada potrebno oko 1,5 milijardi evra, jer "postojećih osam regionalnih deponija ne obavljaju sve potrebne funkcije kao što su separacija, tretiranje otpada" i upozorio da postoji i više hiljada divljih deponija.\nVučković je kazao i da je za rešavanje zagađenja vazduha potrebno 1,5 milijardi evra iz budžeta. Istakao je da u Srbiji trenutno "više od tri miliona građana otpadnu vodu ispušta u septičke jame, oko polovina vodovoda ne obezbeđuje vodu koja je ispravna za piće, dva i po miliona građana udiše vazduh koji nije zdrav, dok se i one vode koje se skupljaju u kanalizaciju gotovo uopšte ne prerađuju nego se ispuštaju u reke".\n"U poslednjih pet godina je oko 15 odsto planete bilo toplije za dva i više stepeni od perioda pre industrijske revolucije, a medju pogođenim državama našla se i Srbija", kazao je on i dodao da to ukazuje da se ovde klima brže menja nego u ostatku sveta.\nDodao je da je problematično i to što je "lista hazarda koja će se pojavljivati u Srbiji u budućnosti duža od proseka u EU i sveta, a na njoj se nalaze poplave, suše, ekstremne temperature, rizik od požara".\nDebatu o ekologiji je organizovala grupa nezavisnih medija (Nova ekonomija, Vreme, Danas, Beta, Fonet i Južne vesti) u okviru društvenog dijaloga "Srbija 2030. - koji je naš put?" o temama koje su strateški važne za dalji pravac razvoja srpskog društva. Debatu je podržala ambasada Švedske kroz svoj program "Drive for Democracy".


Pravilnik nagradnog konkursa #ZatoStoSamKul – MISSION: OXYGEN\nPravilnik nagradnog konkursa #ZatoStoSamKul\nNaziv, sedište i drugi bitni podaci u pogledu organizatora nagradnog konkursa\nOrganizator nagradnog konkursa (u daljem tekstu: Konkurs) je Fondacija Propulsion Fond, Rankeova 16, 11000 Beograd, matični broj 28827725, PIB 108463123, uz podršku kompanije AstraZeneca (u daljem tekstu: Organizatori).\nNaziv, opis, vreme trajanja i svrha Konkursa\nKonkurs se organizuje pod nazivom “#ZatoStoSamKul” i namenjen je maloletnim fizičkim licima do 18 godina starosti sa stalnim prebivalištem na teritoriji Republike Srbije koja imaju nalog/e na društvenim mrežama Instagram i/ili Tiktok (u daljem tekstu: Učesnici).\nKonkurs se organizuje preko društvenih mreža Instagram i/ili Tiktok, a Učesnici se kvalifikuju za učestvovanje u Konkursu postavljanjem (“postovanjem”) foto i/ili video posta sa propratnim tekstom na srpskom jeziku i sa obaveznim heštegom #ZatoStoSamKul i tagom @oxygensrbija na svoj lični/e nalog/e na nekoj od dve gore navedene društvene mreže. Broj postova koje pojedinačni Učesnik može da postavi (“postuje”) je neograničen.\nPostavljanja (“postovanja”) foto i/ili video postova moguća su u periodu od 20.11.2019 u 00:01, do 20.12.2019. godine u 23:59 h.\nKonkurs se organizuje u svrhu učestvovanja u muzičkom spotu Anne Lazarević (na društvenoj mreži Instagram nalog annalazarevic2) i Andrije Jovića (na društvenoj mreži Instagram nalog andrijajo), koji će se snimati u martu 2020. godine u Beogradu.\nPostovi sa sadržajem koji ugrožava, omalovažava, diskriminiše ili izdvaja lica, odnosno grupe lica, po osnovu: rasne, nacionalne, etničke, jezičke, verske ili polne pripadnosti, fizičkih i psihičkih svojstava, ili bilo kog drugog ličnog svojstva, kao i postovi sa sadržajem koji ne promoviše vrednosti „MISSION: OXYGEN” programa, neće biti uzeti u razmatranje.\nUčestvujući u Konkursu, Učesnici prihvataju u celosti uslove koje propisuje ovaj Pravilnik.\nVanja Banković, Content Manager,\nGoran Zarić, Program Coordinator,\nIvo Matejin, Graphic Designer, kao i\nodabraće do 10 foto i/ili video postova koji ispune sve uslove Konkursa, zadovolje dolenavedene kriterijume i budu ocenjeni najvišim ocenama.\nSpecijalni žiri će ocenjivati učesnike Konkursa koristeći bodovnu skalu na kojoj je 1 najniža, a 10 najviša ocena, pri tome se vodeći sledećim kriterijumima prilikom ocenjivanja:\nkreativnost sadržaja i\nOdluka koju specijalni žiri donese je finalna i neopoziva.\nPobednici Konkursa će biti proglašeni 25. decembra 2019. godine, putem objave na internet platformi missionoxygen.com, kao i putem objava na zvaničnim profilima programa na društvenim mrežama Fejsbuk i Instagram.\nU slučaju odustajanja ili sprečenosti nekog od pobednika Konkursa da učestvuje u snimanju muzičkog spota, biće pozvan prvi sledeći na bodovnoj listi.\nZainteresovani Učesnici Konkursa mogu dobiti uvid u finalnu bodovnu listu 27. decembra, od 12 do 14 h, u prostorijama Propulsion-a, na adresi Rankeova 16, u Beogradu.\nRok za žalbu i/ili primedbu je pet dana od dana završetka Konkursa na zvanični imejl programa oxygensrbija@gmail.com.\nOdabrani pobednici konkursa kao nagradu dobiće mogućnost učestvovanja u muzičkom spotu Anne Lazarević i Andrije Jovića, koji će se snimati u martu 2020. godine u Beogradu. Troškove puta i smeštaja za dete i jednog roditelja kojima prebivalište nije na teritoriji grada Beograda snosiće Organizatori.\nBiće izabrano najviše 10 pobednika Konkursa.\nUčešćem u Konkursu, Učesnici su saglasni da se njihovi lični podaci mogu objaviti na internet platformi missionoxygen.com, kao i na zvaničnim profilima programa na društvenim mrežama Fejsbuk, Tviter, Instagram, Jutjub i Tiktok, u skladu sa pozitivnim propisima Republike Srbije.\n* Pravilnik je kreiran i usvojen 12. novembra 2019. od strane Organizatora.


Vlada Srbije usvojila Predlog izmene Zakona o zaštiti prirode, Tuzli 5.000 doza Astrazeneke - Ekonomija - Dnevni list Danas\nPočetna » Ekonomija » Vlada Srbije usvojila Predlog izmene Zakona o zaštiti prirode, Tuzli 5.000 doza Astrazeneke\nVlada Srbije usvojila je na današnjoj sednici Predlog zakona o izmenama i dopunama Zakona o zaštiti prirode, kojim se preciznije definišu postupak ocene prihvatljivosti za ekološku mrežu i odredbe o ekološkoj mreži.\nNa ovaj način se jedan od najvažnijih procesa u zaštiti prirode, a to je proces uspostavljanja ekološke mreže Srbije, odnosno ekološke mreže Evropske unije, NATURA 2000, definiše u skladu sa zahtevima Direktive o očuvanju prirodnih staništa i divljih životinjskih i biljnih vrsta i Direktive o očuvanju divljih ptica, precizirano je u saopštenju.\nNavedeno je da se uvodi odredba koja propisuje da područjem ekološke mreže, koje je istovremeno i zaštićeno područje ili se nalazi u okviru granice zaštićenog područja ili se sa njim graniči, upravlja upravljač tog zaštićenog područja.\nZakonskim rešenjima omogućeno je i formiranje Saveta korisnika zaštićenog područja, jer se na taj način vrši dalje usklađivanje sa propisima Evropske unije.\nNa današnjoj sednici usvojen je i Predlog zakona o potvrdjivanju Sporazuma o partnerstvu, trgovini i saradnji između vlada Srbije i Velike Britanije, Zajediničke deklaracije u vezi sa trilateralnim pristupom pravilima o poreklu i Zajedničke deklaracije o vezi izmedju Protokola o Irskoj/Severnoj Irskoj i Sporazuma o partnerstvu, trgovini i saradnji.\nUkazano je da će ovaj Sporazum obezbediti da se poslovanje privrednih subjekata obe zemlje reguliše bilateralnim preferencijalnim, a ne opštim pravilima, odnosno da kompanije izvoznici i uvoznici nastave sa poslovnim aktivnostima u redovnom obimu i bez novonastalih opterećenja, sa ciljem daljeg rasta njihovih aktivnosti.\nPoseban interes Srbije je, kako je istaknuto, da se budući trgovinski odnosi zasnivaju na nivou trgovinske liberalizacije koja je odobrena u okviru Sporazuma o stabilizaciji i pridruživanju.\nTime se obezbedjuje sigurnost i predvidljivost, odnosno kontinuitet u ekonomskim odnosima, navedeno je u saopštenju.\nVlada Srbije usvojila je i Uredbu o uslovima i načinu dodele i korišćenja sredstava za podsticanje unapredjenja organizovanog turističkog prometa na teritoriji Srbije, s obzirom na to da je turizam kao privredna grana, tokom pandemije korona virusa, pretrpeo najveće gubitke.\nNa osnovu Uredbe, kojom je obezbedjen budžet od ukupno pet miliona dinara, pravo na dodelu subvencija imaju turističke agencije – organizatori turističkog putovanja, registrovane na teritoriji Srbije, a koje poseduju propisanu licencu, i to po realizaciji organizovanog dovodjenja turističkih grupa domaćih ili stranih turista (najmanje 15 turista).\nIznos sredstava subvencija za ostvarena tri do četiri noćenja za organizovano turističko putovanje, odnosno za ostvarena dva do četiri noćenja za medjunarodni kongres/medjunarodni korporativni dogadjaj, po stranom turisti iznosi 15 evra, a iznos sredstava subvencija za ostvarenih pet i više noćenja, za organizovano turističko putovanje, odnosno za medjunarodni kongres/medjunarodni korporativni dogadjaj, po stranom turisti iznosi 20 evra.\nVlada Srbije donela je odluku i da Tuzlanskom Кantonu u Bosni i Hercegovini uputi donaciju od 5.000 doza vakcina proizvodjača AstraZeneka sa ciljem da se gradjinima tog kantona pomogne u borbi protiv korona virusa i postizanju kolektivnog imuniteta.\nAstraZenekaVlada Srbijezakon o zastiti prirodeBeogradTuzla


"ĐUKANOVIĆEV NACIONALIZAM JE PEĆINSKI" Vučić u uživo emisiji odgovorio Milu, a onda pomenuo i Zdravka Krivokapića | Najnovije vesti - Srbija danas\n19.04.2021. • 21:57 Srbija Danas\nFoto: Youtube/Printscreen/TV Cetinje/Profimedia/Face TV\nPredsednik Srbije Aleksandar Vučić rekao je da on nije destabilizovao Crnu Goru, već da su to uradili političari u Crnoj Gori koji su hteli da ukinu Srpsku pravoslavnu crkvu.\nVučić je u intervjuu za Face TV, rekao da Crna Gora nije na ivici građanskog rata, dok za predsednika Crne Gore Mila Đukanovića kaže da je njegov nacionalizam pećinski.\nNa konstataciju novinara Senada Hadžifejzovića da je Vučić zajedno sa SPC destabilizovao najstabilniju zemlju regiona, Vučić je rekao da SPC deluje na mnogo širem području nego što je Srbija.\n- SPC nije nikog destabilizovala, situacija je u Crnoj Gori sada stabilna - kazao je Vučić, dodajući da protesti nisu dokaz nestabilnosti.\n-Tu destabilizaciju nije izazvala SPC već političari u Crnoj Gori, koji su hteli da ukinu SPC, da joj odizmu što joj pripada. Oni su tu krizu izazvali, pa se narod pobunio i izabrali drugačiju vlast - rekao je Vučić.\n- Krivokapića ne doživljavamo kao deo srpske vlade, to je vlada Crne Gore, a one za koje kažu da su srpski predstavnici, njih su izbacili i zabranili im strani ambasadori da uđu u vladu. Kakvi su to Srbi koji ne smeju da kažu da su Srbi...ko je Srbin tamo? - pitao je Vučić.\nKomentarišući ocenu predsednika Đukanovića da posrbljava Crnu Goru, na šta je podsetio Hadžifejzović, Vučić je rekao da je Đukanovićev nacionalizam pećinski.\n- Kažete da je u Crnoj Gori sve bilo lepo i dobro i divno, zadovoljni Albanci, muslimani, Hrvati, bošnjaci... jedino je problem što 30 posto stanovništva je bilo progonjeno i nisu mogli da budu ništa. Nisu smeli da iznesu zastavu, pismo ni jezik srpski da govore - kazao je Vučić.\n- Đukanovićev nacionalizam je pećinski. Razumem bezbroj svojih grešaka i mana. Razumem da je on (Đukanović) bezgrešan i onda kad je podržavao napore vojske Republike Srpske na teritoriji BiH i danas kada govori sve najgore o RS i srpskom narodu - dodao je Vučić.\nSenad Hadžifejzović emisija Aleksandar Vučić Crna Gora Milo Đukanović


Predavanje: MANKALA, DRUŠTVENA IGRA\n… na Novi Beograd\nSreda, 13. mart u 19.00h, Galerija SKC - Novi Beograd\nPredavač: Ivana Vojt, istoričar umetnosti, Muzej afričke umetnosti u Beogradu.\nMankala je društvena igra misaonog karaktera i logičkomatematičke kombinatorike koja se u različitim varijantama igra na četiri kontinenta: u Africi, Aziji, Južnoj i Severnoj Americi. Međutim, jedino se u Africi igra na prostoru čitavog kontinenta.\nU mnogim afričkim etničkim zajednicama tradicija igranja mankale podrazumevala je izvesna pravila mankala se igrala u određeno vreme i na određenom mestu; takođe, mankalu su mogli da igraju samo pripadnici određenog pola, uzrasta i društvenog staleža. U pojedinim zajednicama ova igra imala je samo funkciju zabave i razonode, a u drugim se igrala tokom ritualnih svečanosti gde je zauzimala posebno mesto.\nIvana Vojt, istoričar umetnosti, kustos i autor tekuće izložbe Mankala, misaona igra u MAU, ukazaće na više različitih pogleda na ovu specifičnu igru. Na kraju predavanja, posetioci će imati priliku da nauče da igraju mankalu i postanu deo jedinstvene atmosfere koju ova igra kreira.


Hiljade građana na manifestaciji “Dani zime na Kozari” | TV KANAL 9 NOVI SAD\nNaslovna KOMŠIJE BIH Hiljade građana na manifestaciji “Dani zime na Kozari”\nHiljade građana na manifestaciji “Dani zime na Kozari”\nPolaganjem venaca palim žrtvama u memorijalnoj zoni na Mrakovici počeo je centralni deo 11. privredno-turističke manifestacije "Dani zime na Kozari", koja je okupila više hiljada posetilaca.\nTokom ove privredno-turističke manifestacije biće održana sportska takmičenja u pet zabavnih sportskih disciplina, kao što su trčanje parova sa vezanim nogama, štafeta kengura, nabacivanje obruča na stub, gađanje u metu i borba na brvnu u kojima će učestvovati deset ekipa iz Prijedora, Kozarske Dubice, Gradiške, Banjaluke, Laktaša, Oštre Luke, Kostajnice, Novog Grada, Srpca i Nacionalnog parka “Kozara”.\nZa pobednike su predviđene nagrade od 250 KM za prvo mjesto, 150 KM za drugo mesto i 100 KM za treće.\nU gastro takmičenjima učestvuje šest srednjih škola iz Prijedora, Doboja, Gradiške, Novog Grada i Prnjavora i devet lovačkih udruženja iz Prijedora, Gradiške, Kostajnice, Novog Grada i Kozarske Dubice.\nU revijalnom delu gastro prezentacije učestvuju izviđački odredi i planinarska društva iz Prijedora, Kozarske Dubice, Banjaluke, Broda, Sanskog Mosta, Zenice i Gradiške, te udruženje “Promotur” iz Prijedora sa kazanom čaja i Lovačko udruženje “Srndać” koje će za posetioce pripremiti po kazan čorbe, pasulja i čaja.\nNajbolje će ocenjivati tročlana komisija profesora ugostiteljskih škola koja će na samim štandovima bodovati higijenu, radne uniforme i organizaciju posla.\nSrednjim školama, planinarskim društvima i odredima izviđača obezbeđena su sredstva od po 150 KM za nabavku materijala za kotliće.\nU kulturno-umetničkom programu će nastupiti di-džej Vladimir, di-džej Aleksa, Gradiški tamburaši, muška pjevačka grupa “Ponos Kozare” iz Gradiške, te ženska etno grupa “Gugutke” iz Kozarske Dubice.\nPokrovitelj “Dana zime na Kozari” je grad Prijedor, koji je i organizator zajedno sa gradskom turističkom organizacijom, opštinom Kozarska Dubica i Nacionalnim parkom “Kozara”.\nOrganizaciju su pomogli Ministarstvo uprave i lokalne samouprave Republike Srpske i prijatelji manifestacije. (RTRS)\nPrethodni tekstRauf Kompaore na probi u Vojvodini\nSledeći tekstKCNS: Izložba slika i skulptura Mihaila Karanovića


petak, 22 oktobar 2010 00:30\nU subotu 23. oktobra, u standardnom terminu od 19 časova, u Hali kraj Morave sastaju se ekipe Borca i beogradskog Superfunda. Utakmica koja se igra u okviru trećeg kola Košarkaške lige Srbije, biće prilika za sve ljubitelje košarke u Čačku da pruže podršku mladom timu Borca.\nEkipa Borca nakon dva odigrana kola ima polovićan učinak, u prvom kolu je savladana užička Sloboda u Čačku, a nakon toga ekipa je doživela poraz na gostovanju ekipi Tamiša u Pančevu. Podsetimo, da je tim formiran u hodu i da su pojedini igrači priključeni ekipi tek nakon prvog kola. Iz tog razloga, treba razumeti ubedljiv poraz od Tamiša i još uvek nedovoljno tečnu igru. Finansijska situacija nije omogućila veća ulaganja u igrački kadar, pa će se igra bazirati na trenutnom sastavu.\npetak, 15 oktobar 2010 21:15\nNa premijernoj utakmici drugog kola Košarkaške lige Srbije u Pančevu, direktno prenošenoj na RTS-u, domaći Tamiš pobedio je tim Borca rezultatom 67:43.\nU pobedničkoj ekipi najefikasini je bio bivši igrač Borca, Nenad Stefanović koji je postigao 12 poena, koliko i njegov saigrač Stanojević Bojan. Kod ekipe Borca najefikasniji je bio, kao i na utakmici protiv Slobode, Filip Dedijer koji je postigao 12 poena, pratili su ga Marko Zoćević i Nikola Vasojević sa po 9 postignutih poena.\nčetvrtak, 14 oktobar 2010 16:07\nU okviru drugog kola Košarkaške lige Srbije ekipa Borca iz Čačka gostuje u Pančevu ekipi Tamiša Petrohemije. Utakmice je zakazana za petak 18. oktobar 2010. od 18 časova u pančevačkoj Hali sportova. Ova utakmica će biti direktno prenošena na drugom programu RTS-a, tako da će ljubitelji košarka u Čačku i Srbiji imati priliku da isprate ovaj duel i putem televizora.


Đaci od sutra na zimskom raspustu - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Đaci od sutra na zimskom raspustu\nU osnovnim i srednjim školama u Vojvodini danas (23. decembra) se završava prvo polugodište školske 2013/2014. godine.\nUčenici bečejskih osnovnih i srednjih škola su od sutra na zimskom raspustu, a u đačke klupe se vraćaju u sredu 15. januara. Poslednjeg dana prvog dela nastavne godine u centru najveće potiske opštine počinje Zimski festival i trajaće do sredine januara. Aktivnosti ovogodišnje manifestacije, koju organizuju lokalna samouprava, javna preduzeća i organizacije civilnog društva, prvenstveno su predviđene za decu i omladinu.


Dačić: Prevareni smo ako ne dobijemo datum - Grad Prijepolje\nGrad Prijepolje > Vesti > Politika > Dačić: Prevareni smo ako ne dobijemo datum\nDačić: Prevareni smo ako ne dobijemo datum\nnedelja, 09. jun 2013, 17:05 – 19:52\nSrbija je prevarena ukoliko ne dobije datum za početak pregovora sa Evropskom unijem, izjavio premijer Ivica Dačić. Negativna odluka Saveta EU mogla bi ozbiljno da ugrozi sprovođenje briselskog sporazuma, upozorava Dačić.\nPremijer Srbije Ivica Dačić izjavio je da je Srbija prevarena ukoliko ne dobije datum za početak pregovora sa Evropskom Unijim.\nDačić je, novinarima u Palati Srbija posle sednice Štaba za vanredne situacije, rekao da je bilo dogovoreno da se postigne sporazum s Kosovom, usvoji plan njegovog sprovođenja i da počne sprovođenje, te da će uslediti pozitivna odluka o dobijanju datuma.\n„Ako bude drugačije, Srbija to neće lako prihvatiti. Ako sada, posle svega, ne zaslužujemo takvu odluku, ne znam kada ćemo je dobiti“, rekao je Dačić i upozorio da bi negativna odluka mogla da „ozbiljno ugrozi“ sprovođenje briselskog sporazuma.\nNedobijanje datuma Srbija neće prihvatiti olako, rekao je premijer i naglasio da očekuje da će Brisel ispuniti svoj deo obaveze.\n„To zeleno svetlo, nismo mi saobraćajci. Interesuje nas pozitivna odluka Saveta EU“, rekao je Dačić u Palati Srbija.\nPremijer je istakao da ne zna kada bi Srbija mogla da dobije datum za početak pregovora ukoliko ga ne dobije sada, posle svega što je učinila.\nDačić je naglasio da ukoliko se svi ne budu pridržavali dogovorenog ne zna „kako i na koji način bismo motivisali naše ljude i građane da ispunjavaju sve dogovoreno, ako to ne čine ovi drugi“.\nRanije je šef delegacije EU u Srbiji Vensan Dežer izjavio da Srbija može da očekuje „zeleno svetlo“ za početak pregovora na zasedanju Saveta EU 28. juna, i naglasio da bi u tom slučaju, odmah mogla da počne priprema pregovaračkog okvira, dok bi formalni datum na jesen odredilo Predsedništvo EU.\nAgencija Beta je prenela da Nemačka vlada namerava da predloži da se na samitu EU krajem juna načelno odluči da otpočnu pristupni pregovor EU sa Srbijom, a tačan datum trebalo bi, u zavisnosti od napretka u sprovođenju sporazuma Beograda i Prištine, da bude utvrđen u decembru.\nSrbija neće bankrotirati, kao što nije ni Grčka\nGovoreće o ekonomskoj situaciji, Dačić je izjavio da teret ekonomske krize ne treba da ponesu građani i istakao da ni Srbija neće bankrotirati, kao što nije ni Grčka.\n„Kada je Srbija preživala stanje rata i bombardovanje i sankcije sigurno je da će preživeti i sada. Kada je preživela najveći deficit na kraju vlade Mirka Cvetkovića, preživeće i sada. Srbiji je potrebna ekonomska i politička stabilnost“, rekao je Dačić.\nKako je rekao, vlada će očuvati finansijsku stabilnost smanjenjem troškova i deficita i naglaso da izlazak iz krize ne može da bude samo štednja.\nDačić je podsetio da su lideri vladajuće koalicije razgovarali o trenutnoj ekonomskoj situaciji i da su se usaglasili da teret mera ne treba prebaciti na građane.\n„Mi možemo i danas da kažemo da je situacija (na Dunavu) kritična i da se očekuje poplavni talas, ali mi to ne govorimo zato što to nije tačno. Kada Grčka nije bankrotirala neće ni Srbija“, rekao je Dačić.


Budućnost kao imperativ Budućnost kao imperativ\nBudućnost kao imperativ, Natalija Popović, Direktor za strategiju i održivi razvoj, Hemofarm\nHemofarm je jedna od samo pet kompanija u Srbiji koje objavljuju izveštaj o održivom razvoju, kao i jedna od samo dve domaće kompanije koje su postigle najvišu ocenu u ovoj oblasti. To je primer i inspiracija drugim kompanijama, ali i svakome od nas, da krenemo istim putem i okruženje učinimo boljim mestom za život. Održivi razvoj postao je nezaobilazan parametar u strateškom planiranju.\nNatalija Popović, Direktor za strategiju i održivi razvoj, Hemofarm\nOdrživi razvoj je izbalansiran pristup zadovoljenju naših potreba danas, bez ugrožavanja mogućnosti da buduće generacije učine to isto sutra. Planetu na kojoj živimo, samo trenutno smo pozajmili od svojih predaka i treba da je sačuvamo i kao bolju predamo naslednicima.\nPoslovanje u skladu sa principima održivog razvoja možda je najbolja investicija u budućnost. Svetski lideri i eksperti, pristupajući održivom razvoju kao jednoj od tema u globalnom fokusu, neprestano razmatraju najbolje načine kako da nahrane planetu, kako da je sačuvaju, obezbede resurse i uštede energiju. Ništa manje značajna nije ni briga o lokalnim zajednicama. Ima li ičeg prirodnijeg od toga da jedna kompanija brine o lokalnoj zajednici u kojoj egzistira?\nOdrživi razvoj postao je jedan od glavnih imenitelja savremene poslovne prakse, o čemu svedoči i porast broja objavljenih izveštaja. Početkom dvadeset prvog veka svega nekoliko stotina kompanija izveštavalo je o svom održivom razvoju. U 2011. takvih kompanija, globalnih poslovnih lidera, bilo je gotovo 3.500. Ovaj trend sve više je rastao, tako da danas preko 8.000 kompanija, ukupno sa oko 29.000 izveštaja, predstavlja svoj održivi razvoj po GRI metodologiji.\nUnapređenje poslovanja u skladu sa principima održivog razvoja je kontinuiran proces, koji zahteva kako dugoročno planiranje, tako i određena ulaganja. Ta ulaganja se na kraju uvek isplate. Kad se osvrnete unazad, vidite da su rezultati višestruki i podrazumevaju dobrobit za čovečanstvo, ali i brojne važne benefite za kompanije. Istraživanja su pokazala da kompanije pronalaze tri glavne prednosti u izveštavanju o održivom razvoju:\nUnapređenje transparentnosti prema stejkholderima. Dostupnost i transparentnost informacija, a posebno onih koje svedoče o odgovornom upravljanju rizicima, omogućavaju stabilnije investicije, a samim tim i bolji pristup kompanija investicionim fondovima i kapitalu.\nOstvarivanje konkurentske prednosti. Održive kompanije sa održivim proizvodima ili uslugama predstavljaju izbore za koje se radije odlučujemo. Tome doprinosi i bolja reputacija zasnovana na poverenju partnera i korisnika, što je omogućio upravo održivi razvoj.\nBolje upravljanje rizicima. Obuhvata veliki dijapazon aspekata – od analize klimatskih promena, do korektivne strategije za izbegavanje potencijalnih rizika.\nPristupanje biznisu iz ugla održivog razvoja omogućava bolju analitiku, prevenciju i upravljanje rizicima. Na kraju, tu je i povećanje ekonomske vrednosti kompanije kroz održivi razvoj i izveštavanje, ali i povećanje lojalnosti korisnika proizvoda i usluga sa jedne, odnosno zaposlenih sa druge strane. Zato, dugoročno, strategija održivog razvoja kompaniji donosi stabilnost i održivost. Međutim, novac i tehnologija same po sebi ne pomeraju stvari. Granice se prelaze promenom stava da je održivi razvoj moguć ako ga ljudi shvate kao sastavni deo svog života i rada.\nPostoje brojni primeri koji praktično ilustruju prednosti održivog razvoja u kreiranju održivog poslovanja ili proizvoda. Neki od pozitivnih su široka primena LED sijalica, koje je uvela IKEA, čime se štedi električna energija, bez umanjenih performansi osvetljenja. Inače, IKEA je kreirala paletu od preko 300 održivih proizvoda koji štede raspoložive resurse, od LED dioda do efikasnih slavina za vodu. Zatim Hemofarmov primer zaleđivanja vode tokom noći, kada je jeftinija struja, pa postepeno otapanje tokom dana i korišćenje tako dobijene hladne vode za rashlađivanje proizvodnih sistema. Nažalost, postoje i negativni primeri, ali i iz njih treba da učimo, isto kao i iz onih pozitivnih.\nDavne 1987. godine Bruntland komisija, pri UN, svoj, sada već istorijski izveštaj o održivom razvoju, nazvala je „Naša zajednička budućnost“. Upravo na ovom tragu „zajedničke budućnosti“, Hemofarm je bazirao svoj pristup poslovanju, kao i odnos kako prema zaposlenima, poslovnim partnerima i kroisnicima proizvoda, tako i prema celokupnoj zajednici.\nVeć treću godinu za redom Hemofarm je publikovao Izveštaj o održivom razvoju, sa ključnom porukom da „Zajedno unapređujemo kvalitet života“. Pripremljen je u skladu sa svetskim smernicama Global Reporting Initiative (GRI) G3.1, uz predstavljanje čak 72 indikatora, odnosno 24 više u odnosu na prethodnu godinu. Izveštaj je verifikovala nezavisna revizorska kuća KPMG, potvrđujući najvišu ocenu A+. Ovaj izveštaj je potvrda strateškog opredeljenja Hemofarma da održivi razvoj uključi u sve segmente svog poslovanja i svakodnevnog rada.\nUnapređenje energetske efikasnosti, ozbiljna procena uticaja i održivosti alternativnih, obnovljivih energetskih resursa, optimizacija proizvodnih procesa, nastavak uvođenja recikliranog kartona za transportna pakovanja na više od 80% kontigenta ukupne potrošnje, edukacija zaposlenih koja je udvostručena, unapređena podrška lokalnim zajednicama, samo su neki od ključnih segmenta koji su obeležili održivi razvoj Hemofarma u 2014. godini.\nHemofarm je, na primer, samo u završnu fazu izgradnje postrojenja za prečišćavanje otpadnih voda u Vršcu uložio 200.000 evra. Ukupno ulaganje u ovo postrojenje je 500.000 evra. Više od 1.000.000 evra smo uložili i u novo postrojenje za prečišćavanje otpadnih voda u okviru naše fabrike u Šapcu. Takođe, za preko 8% smanjili smo upotrebu vode iz vodovodne mreže jer smo dodatno optimizovali proizvodnju i usmerili se na arteške bunare. Moj omiljeni primer je da smo, uprkos povećanju obima proizvodnje za 13% a kompleksnosti za 15%, za svega nepunih 3% povećali potrošnju električne energije. Naši dosadašnji rezultati u primeni principa održivog razvoja postignuti su zajedničkim trudom čitave kompanije.\nOdrživi razvoj omogućava razvoj dugoročnih odnosa sa stejkholderima, unapređujući vrednosti obostrane saradnje, kroz aktivno upravljanje rizicima, kao i prepoznavanje i prihvatanje mogućnosti i izazova optimizacijom ekonomskih, ekoloških i društveno-socijalnih aspekata poslovanja. Sledeći izveštaj o održivom razvoju Hemofarma biće fokusiran na aktivan dijalog sa stejkholderima, koji će pomoći u sagledavanju poslovanja Hemofarma sa svih relevantnih aspekata. Ključne teme koje budu prepoznate kao zajednički imenitelj svih zainteresovanih strana povezanih sa poslovanjem kompanije, usmeriće dalji rad na izveštavanju i to u okviru G4 smernica. Više o Izveštaju možete videti na korporativnom sajtu Hemofarma (www.hemofarm.com) ili na mobilnoj aplikaciji „Održivi razvoj“ kreiranoj za Android i iOS operativne sisteme.\nAutor teksta je Natalija Popović, Direktor za strategiju i održivi razvoj, Hemofarm.\nControlling magazin, Hemofarm, Održivi razvoj\n« Brodu koji ne zna u koju luku plovi, nijedan vetar nije po volji, Nikša Vušurović, Head of Strategy and planning department, UniCredit Bank Srbija Trikovi u Excelu 125. deo – Sortiranje naziva meseci u programu PowerPivot »


» Edukacija i samoorganizovanje poboljšavaju položaj žena na selu\nEU na Međunarodnom sajmu knjiga u Beogradu - Knjige spajaju Evropu\nU sklopu “16 dana aktivizma protiv nasilja nad ženama”, Fondacija za razvoj domaćinstva organizovala je 6. decembra u novosadskom EU info kutku diskusiju na temu položaja žena u ruralnim sredinama. O različitim aspektima života seoskih žena i njihovom osnaživanju govorile su Svetlana Selaković iz Pokrajinskog sekreterijata za socijalnu politiku, demografiju i ravnopravnost polova, Lela Tasić iz Asocijacije potrošača Srbije, Darija Šajin iz organizacije Arhus Centar Novi Sad i prof. Veselina Pelagić iz Fondacije za razvoj domaćinstva.\nPored njih, o životu žena u ruralnim sredinama govorile su i žene iz Kisača, Sonte, Iriga, Ležimira i Sremske Mitrovice, a o iskustvima sa mladima i odnosu mladih prema selu i poljoprivredi kao osnovnoj seoskoj delatnosti govorila je profesorica Dragana Borđoški i učenice iz Poljoprivredne škole sa Domom učenika u Futogu.\n„Država mora da sistemski odgovori na pitanja, probleme i potrebe muškaraca i žena na selu, ali nakon što od njih, iz prve ruke, čujemo šta im je potrebno i šta mi kao društvo, i mi kao političari treba da im pružimo. Žene se moraju uključiti u politiku, kako bi ravnopravno mogle da učestvuju u odlučivanju, bilo da se radi o lokalnom, pokrajinskom ili republičkom niovu. Treba da se organizuju i aktiviraju, a to ne znači nužno stranački angažman, već bilo koji drugi vid organizovanja, poput udruženja građana ili drugih inicijativa. Mislim da je preduslov za to edukacija“, rekla je Svetlana Selaković iz Pokrajinskog sekreterijata za socijalnu politiku, demografiju i ravnopravnost polova.\nDarija Šajin iz Arhus centra Novi Sad, organizacije koja se bavi ekologijom i zaštitom životne sredine, kaže da je važna uloga žene u procesu upravljanja otpadom.\n„Komunalni otpad nastaje u domaćinstvu, a najčešće je žena ta koja ide u prodavnicu, bira, kupuje i koristi proizvode, nalazi se na mestu nastajanja i primarnog odvajanja otpada. Ukoliko se informišu i obrazuju u ovoj oblasti mogu i da zarade, na polju cirkularne, takozvane zelene ekonomije i reciklaže“, kaže ona.\nKako dodaje, lokalna samouprava je najvećim delom odgovorna za stanje u kom se nalaze žene, kao i celokupna lokalna zajednica.\nGeneralna skupština Ujedinjenih nacija je u sklopu rezolucije 62/136 od 18. decembra 2007. proglasila 15. oktobar Međunarodnim danom žena na selu, kako bi se prepoznala i istakla uloga i doprinos žena u ruralnim zajednicama, u unapređenju poljoprivrednog i ruralnog razvoja, poboljšanju bezbednosti hrane i iskorenjivanju ruralnog siromaštva.\nKonvencija UN o eliminaciji svih oblika diskriminacije u članu 14. posvetila je pažnju položaju i pravima žena na selu, apostrofirajući brojne probleme sa kojima se suočavaju seoske žene u svakodnevnom životu. Žene na selu su bile i još uvek jesu u velikoj meri marginalizovana društvena grupa o kojoj se još uvek nedovoljno zna. Njihov veoma veliki doprinos u poljoprivrednoj proizvodnji, kao i u ruralnim zajednicama nije vidljiv, niti priznat, a njihov indvidualni položaj je često nesiguran i nezadovoljavajući. Najveći problem je nezaposlenost. Takođe, seoske žene su jedna od najranjivijih grupa kada su u pitanju jednake mogućnosti ostvarivanja ljudskih prava u svim oblastima javnog i privatnog života. Kućni rad, briga o deci i starima na selu gotovo se u potpunosti prepušta ženama. Tome se dodaje i rad u poljoprivredi, međutim ništa od toga im ne obezbeđuje prihode.\n„Žene na selu bi trebalo da pokucaju direktno na vrata svojih mesnih zajednica ili opština i s punim pravom postave pitanje šta lokalna samouprava ima predviđeno za njih, koje mogućnosti mogu da iskoriste, bilo da se radi o zdravstvenoj zaštiti, obrazovanju ili nekoj drugoj oblasti života, kao i da se same organizuju i reaguju po pitanjima koja ih najviše dotiču, u sredinama u kojima žive. Udruživanjem i zajedničkim reagovanjem, žene na selu mogu da očekuju pomake u poboljšanju kvaliteta života“, zaključuje prof. Veslina Pelagić iz Fondacije za razvoj domaćinstva.


Povjerioci od Bolnice “Meljine” traže 40 miliona – Bankar.me\nOctober 30, 2019 BIZNIS, CRNA GORA, SVE VIJESTI Leave a comment\nKako do juče nije podnijeta izjava o namjeri za reorganizaciju, to za posljedicu ima donošenje rješenja o bankrotstvu, konstatovao je Ostojić. Naveo je da zbog obima i složenosti poslova procjena vrijednosti imovine još nije završena, ali je izvjesno da uslova za sprovođenje plana reorganizacije Bolnice Meljine nema.\nOdbor povjerilaca formirale su Poreska uprava sa 2,8 miliona eura potraživanja, Montefarm sa 685,3 hiljade eura i Elektroprivreda sa274,1 hiljadu. Oni bi trebalo da odluče ko će biti predsjednik odbora povjerilaca i o tome obavijeste sud i stečajnog upravnika. Preostala dva od pet povjerilaca sa najvećim neobezbijeđenim potraživanjem su i JZU Zavod za transfuziju krvi sa 118,2 hiljade eura potraživanja, kao i grupa od 39 zaposlenih sa 127,4 hiljade.\nKompanije Duška Kneževića potražuju osam miliona eura i to Atlas banka 5,3 miliona, Invest banka 1,1 i Atlas invest 1,6 miliona eura. Zaštitnik imovinsko-pravnih interesa prijavio je potraživanje od 25 miliona eura, koji se odnose na parnicu koja je pokrenuta zbog raskida ugovora o privatizaciji bolnice. Opština Herceg Novi za lokalne javne prihode traži pola miliona, Irivesticiono-razvojni fond potražuje 685,5 hiljada, a bolnica za vodu duguje 227,7 i za komunalne usluge 35,5 hiljada eura.\nPrijave radnika pristigle su pojedinačno i u grupama, a njihova potraživanja su preko 200 hiljada eura, dok je obaveza bolnice po pravosnažnim presudama zaposlenih zbog nepravilno obračunatih zarada 170 hiljada eura. Sudija Miodrag Anđelić otvorio je stečaj u bolnici prije mjesec i po na zahtjev EPCG zbog duga od 242,3 hiljade eura, ali je Ostojić najavio da nastavljaju sa radom kao da stečaja nema.\nU Sindikatu očekuju da će država sada i više brinuti o bolnici i radnicima, s obzirom na to da komplikovani imovinsko-, pravni odnosi iz kupoprodajnog ugovora ne mogu biti riješeni preko noći, kazalaje ranije predsjednica Sindikata Slavica Drobnjak, prenosi Pobjeda.\nMjera o zabrani raspolaganja imovinom koju je sud odredio u prethodnom stečajnom postupku ukinuta je otvaranjem stečaja kada su prava upravljanja prenijeta na Ostojića. On je u izvještaju naveo da bolnica koristi tuđu imovinu, duguje za zarade i poreze i doprinose, te da nije u mogućnosti da izmiruje dospjele obaveze. Bolnica je u blokadi od maja ove godine na iznos od 6,6 miliona eura.\nPrevious Radulović: Cijene vode biće realne\nSljedeći Odluka ove sedmice: VW proizvodnju Passata seli u Slovačku?


Kompanija Polipak doo se bavi proizvodnjom polietilenske ambalaže i papirne galanterije. Nakon uspešne implementacije Easy(MES)WMS sistema na lokaciji u Batočini, Polipak je odlučio da proširi saradnju sa nama u domenu praćenja magacinskog poslovanja i na svojoj lokaciji u Beogradu, u Rakovici, gde se nalazi distributivni centar (magacin).\nPolipak je, radi bolje kontrole i praćenja robe, uputio zahtev za implementaciju Easy(MES)WMS sistema, nakon čega je sprovedena analiza na terenu od strane Zebracon tima, i definisani su i popisani svi procesi u magacinu na navedenoj lokaciji.\nNakon uspešne implementacije sistema, izvršena je obuka zaposlenih za korišćenje Easy(MES)WMS aplikacije, kao i obuka za rukovanje uređajima za skeniranje (Zebra TC20 i M3 Mobile Scanner) i štampanje (Zebra Z4M plus). Pre puštanja sistema u rad (Go Live), izvršen je popis stanja robe u magacinu, kako bi se dobili početni podaci o stanju robe, koji su uneti u sistem, nakon čega je sistem i zvanično pušten u rad (Go Live) 06.11.2017 godine.\nU skladu sa postavljenim ciljevima da realizuje nove projekte u oblasti informatizacije logističkih procesa, kao i razvijanja dobrih poslovnih odnosa sa dugogodišnjim Klijentima, Zebracon će nastaviti da pruža kvalitetne usluge i da kontinuirano radi na njihovom unapređenju, sa ciljem stvaranja stabilnih i jakih odnosa sa kompanijom Polipak doo.


Bitcoin Bankomat Srbija Kralja Milana 10 Beograd, Bitcoin kupovina, Bitcoin prodaja | Tech | Uređaji\nSrbija dobila prvi Bitcoin bankomat u regionu | Smartlife RS\nSrbija dobila prvi Bitcoin bankomat u regionu 0 Podeli Podeli na facebook Podeli na twitter Podeli na viber Pošalji na mail\n28.06.2017. / 16:15\nU Beogradu je postavljen prvi Bitcoin bankomat u regionu na kojem je moguća kupovina i prodaja ove kripto valute.\nIma li ’leba bez motike - pitali smo se pre nekog vremena i očigledno je da neki od nas i u Srbiji umeju da unovče ono za šta drugi nisu ni čili. Po ovome, verujemo da ’leba bez motike, ipak ima, ali se prethodno valja edukovati o tome, uložiti u „rudarenje“ i pratiti kretanja na Bitcoin tržištu. No, izgleda da, ipak kao nacija nismo toliko neupućeni, kako bi neki od nas pretpostavili, jer smo prva zemlja u regionu, sve do Slovenije, u kojoj je u upotrebu stavljen savremen Bitcoin bankomat, poseban po tome što omogućava i prodaju i kupovinu Bitcoin valute.\nON (ni)je tvorac Bitcoin kriptovalute?\nBankomat se nalazi u Beogradu, u Ulici Kralja Milana 10, u ICT hub prostoru Playground i mogu da ga koriste građani koji već imaju Bitcoin naloge, ali i oni koji žele da ih dobiju prvi put. Bankomat je povezan sa Bitcoin sistemom i na svakih 10 sekundi proverava vrednost najpoznatije kripto valute, jasno je ističući na ekranu bankomata. U trenutku kad smo mi bili u njegovoj blizini, Bitcoin valuta vredela je 286.285,42 dinara, što je oko 2.364 evra po trenutno kursu.\nPogledajte "premijeru" Bitcoin bankomata u Srbiji:\nKupovina Bitcoin-a je vrlo jednostavna. Odaberite mod za kupovinu, pomoću telefona ili nekog drugog uređaja sa NFC sistemom povežite svoj postojeći Bitcoin račun sa bankomatom, uložite novac (1.000 dinara i više) i sačekajte da se preračunati iznos u Bitcoin-ima prebaci na vaš račun. Ukoliko nemate otvoren Bitcoin Wallet ili Bitcoin aplikaciju dobićete potvrdu sa QR kodovima, koji označavaju uspešnu kupovinu Bitcoin sume, koju morate trajno da čuvate.\nI Apple prihvatio Bitcoin valutu\nKod prodaje Bitcoin valute situacija je nešto drugačija i zahteva čekanje od oko 10 minuta, kako bi Bitcoin zajednica potvrdila vaš Bitcoin status i iznos za prodaju, za šta je, ipak potrebno određeno vreme.\nPrvi Bitcoin bankomat u regionu u Srbiji je postavila beogradska kompanija MCM 965, koja se već četiri godine bavi Bitcoin prodajom i zamenom za druge valute. Dugoročni plan ove kompanije podrazumeva i kupovinu i prodaju drugih kripto valuta, ali će njihovo uvođenje zavisiti od tržišta i interesovanja vlasnika tih kriptovaluta.\nDo kraja godine novi Bitcoin bankomati trebalo bi da se postave u Nišu, Kragujevcu i još makar jedan u Beogradu, sa novobeogradske strane.\nJe li Bitcoin siguran i šta mu obara vrednost\nŠto se sigurnosti tiče, Cvijović je za MONDO izjavio da ne treba obraćati pažnju na, kako ih je nazvao, senzacionalističke priče svetskih medija o povremenom "sunovratu Bitcoin-a" ili bilo koje druge kripto valute, jer je to sistem koji je zasnovan na matematičkoj formuli, na internet protokolu i njegov krah je moguć samo u slučaju kraha interneta tj. ako se zaustavi izvršavanje Bitcoin internet protokola, što je gotovo nemoguće ili ravno neverovatnom čudu.\nPovremen pad vrednosti Bitcoin valute obično je izazvan neznanjem početnika u Bitcoin svetu, koji prateći određene trendove sistema, po principu koji se naziva "Panic Sell" na brzinu prodaju velike količine Bitcoin-a, što trenutno obara vrednost, ali to ne može da naškodi Bitcoin-u u načelu, samo ljudima koji su neiskusni i to uvek iskoriste drugi vlasnici Bitcoin-a, koji ga otkupe po nižoj ceni od realne. Dakle, sve je stvar procene, pa pazite šta radite, ako ste vlasnik ove ili bilo koje kripto valute.\nU našoj zemlji, prema rečima Nikole Cvijovića iz MCM 965 kompanije, trenutno aktivno Bitcoine kupuje ili prodaje oko 500 ljudi, dok je oko 3.000 građana u posedu ove kripto valute. Srbija je relativno dobro upućena u Bitcoin priču, ali je potrebno dodatno uložiti u edukaciju i promociju kripto valute, smatra Cvijović, koji posebno ističe to što je Bitcoin ograničena valuta, odnosno konačna, jer je u opticaju samo 21 milion Bitcoin novčića, pa će vrednost shodno tome samo da raste.\nBitcoin već neko vreme "radi" i u Srbiji\nOva kompanija planira da uskoro i u Srbiji omogući trgovanje Bitcoin valutom na sajtovima, u prodavnicama i u restoranima. Prema važećim propisima Narodne banke Srbije, Bitcoin nije prepoznat kao novac i nije regulisan zakonskim aktima, pa se u skladu s tim kupovina Bitcoin valutom smatra kao razmena dobara.\nvaluta internet nbs bankarstvo Novac Bitcoin Srbija


Fajon: U EU kovid pasoš ne može vakcina koju EMA nije odobrila - Radio Srebrenik\n„Nijedna kineska kompanija još nije podnijela zahtjev za odobrenje. Ako bude odobrena, ruska vakcina može da bude uključena u verziju kovid pasoša EU”, kaže Fajon za Nova.rs.\nOna je tako odgovorila na pitanje portala kakav je njen stav o prijedlogu za uvođenje kovid-pasoša za slobodno kretanje unutar EU, a koje će moći da dobiju samo oni koji su vakcinisani vakcinama koje je odobrila EMA.\nUkoliko bude usvojen ovakav prijedlog, veliki broj građana koji je vakcinisan kineskom i ruskom vakcinom neće moći da dobije takozvane “kovid pasoše” EU.\n“Očekuje se da će Komisija usvojiti svoj prijedlog o kovid pasošima tek ove sedmice. Kako još uvijek nije na stolu, ne mogu ga komentarisati. Međutim, čvrsto vejerujem da moramo učiniti sve što je u našoj moći da se što prije vratimo u normalu. Verzija kovid pasoša EU mogla bi biti samo jedno od rješenja za lakše putovanje i prelazak granice”, navodi Fajon.\nOna kaže da je i dalje uvjerena da takva inicijativa mora ostati nediskriminišuća, kao i da se mora poštovati individualno pravo na zaštitu podataka i privatnost. Kako ističe, postoje standardi kvaliteta, sigurnosti i efikasnosti koje treba poštovati i uzeti u obzir.\nPrethodni članakU BiH 1722 novozaražene osobe, u TK 121\nNaredni članakU Sarajevu protest državnih policijskih službenika: Prepušteni smo sami sebi godinama


U Rusiji prvi put sastavljen rodoslov dalekoistočnih leoparda - 01.06.2020, Sputnik Srbija\nRodoslov retkih dalekoistočnih leoparda sastavljen je prvi put u ruskom Primorju, a porodično stablo izrađeno je za 47 jedinki. Ovakvo istraživanje sprovedeno je... 01.06.2020, Sputnik Srbija\n21:49 01.06.2020 (Osveženo: 03:08 26.08.2021)\nRodoslov retkih dalekoistočnih leoparda sastavljen je prvi put u ruskom Primorju, a porodično stablo izrađeno je za 47 jedinki. Ovakvo istraživanje sprovedeno je po prvi put, saopšteno je iz nacionalnog parka „Zemlja leoparda”.\nPrema saopštenju objavljenom na sajtu nacionalnog parka, naučnici su analizirali snimke skrivenih kamera od 2013. do 2019. godine, koje je sakupila „Zemlja leoparda”, gde se nalazi najveća mreža od 400 skrivenih kamera u Rusiji.\nTaisija Marčenkova i Ana Vitkalova, naučne saradnice nacionalnog parka, sistematizovale su podatke o individualnim porodičnim vezama u populaciji dalekoistočnog leoparda. Uspele su da izrade porodično stablo za 47 jedinki.\n„Naučni saradnici nacionalnog parka ‘Zemlja leoparda’ proučili su porodične veze unutar populacije dalekoistočnog leoparda i sastavili porodično stablo nekoliko porodica. U istoriji monitorniga ove podvrste ovakvo istraživanje sprovedeno je prvi put”, piše u saopštenju.\nDalja analiza „porodične hronike” pokazala je da se stablo grana na četiri posebne linije, a najveća od njih uključuje tri generacije leoparda. Ovakva istraživanja naročito su značajna zbog toga što otkrivaju nove mogućnosti za proučavanje promena unutar populacije tokom generacija. Na primer, može se steći slika o raseljavanju mladunaca leoparda nakon što se odvoje od majke i počnu samostalan život.\nIzveštaj o genealogiji dalekoistočnog leoparda, koji su naučnici predstavili na onlajn naučno-praktičnoj konferenciji za prirodne nauke na engleskom jeziku, osvojio je drugo mesto. Konferencija je održana u okviru Dalekoistočnog federalnog univerziteta.\n„Nagrada bila neočekivana i da je glavni cilj učešća na konferenciji da se ukaže na trenutno stanje populacije leoparda. Ona je još dodala da je od posebnog značaja međunarodna razmena podataka o tako retkim životinjama, kao što je dalekoistočni leopard”, istakla je Marčenkova.\nDalekoistočni leopard je najređa velika mačka na svetu, a jedina divlja populacija živi na jugo-zapadu Primorskog kraja u Rusiji.\nPopulacija je pod zaštitom „Zemlje leoparda” i broji 97 odraslih predatora.


Gabor Sagmajster je našoj ekipi pokazivao nagrade osvojene na ovogodišnjem Dakaru. Subotički motociklista je bio zadovoljan svojim nastupom.\n„Veoma sam zadovoljan, zaista, uspeo sam, imao sam veoma malo tehničkih problema na ovogodišnjem Dakaru. Uvek se može ostvariti bolji rezultat od onoga što ja ostvarim, ali ja u poslednje vreme ne dajem sto posto, jer bio onda verovatno kraj bio helikopter i ozbiljna povreda. Gas dajem na oko 90-95 procenata. To se odrazilo i na rezultat, kasnio sam jedno 5-10 mesta, ja dobro znam zašto, ali inače je takmičenje prošlo jako dobro.”\nNa ovogodišnjem Dakaru su Gaboru Sagmajsteru pre svega problem predstavljali hladno vreme i jedna manja povreda skočnog zgloba. Ali ni na stazi nije bilo lako - dodao je motociklista.\n„Mislim da je sedmi dan bio najveći problem. Nije bio problem sa mnom, već moj motor nije bio dovoljno jak za deonice sa dinama, koje je trebalo rešiti, ali snašao sam se, sišao sam sa dine i na kraju sam se popeo sa druge strane planine. Pokupio sam i „ček point” i uspeo sam da rešim problem.”\nSagmajster je rekao da planira da nastupa na Dakaru i sledeće godine.


Britanska premijerka Theresa May doputovala je u Sjedinjene Američke Države gdje će se danas susresti sa američkim predsjednikom Donaldom Trumpom, što će biti prva posjeta stranog zvaničnika novom predsjedniku od kada je ušao u Bijelu kuću.\nIstovremeno je portparol Kremlja Dmitrij Peskov za subotu najavio telefonski razgovor Vladimira Putina sa Trumpom. May uoči susreta za Trumpom ne odbacuje mogućnost saradnje sa Putinom, ali upozorava novog američkog lidera da "bude oprezan".\nPrvi razgovor Donalda Trumpa i Vladimira Putin nakon što je novi američki predsjednik ušao u Bijelu kuću će biti, prema riječima Peskova, protokolaranog karaktera.\n"Ovaj razgovor, prvenstveno će biti čestitka predsjedniku Trumpu za zvaničan početak predsjedničkog mandata.Takođe, prema uobičajenoj proceduri, razmjene se mišljenja o glavnim parametrima prema kojima se trenutno razvijaju bilateralni odnosi. Ovo će biti prvi telefonski kontakt nakon što je započeo mandat predsjednika Trumpa, tako da je jasno da je teško očekivati da se u tom telefonskom kontaktu pokriju sve ključne tačke koje spektra naših odnosa", rekao je Peskov.\nAgencije su istovremno objavile da bi Trump u subotu telefonski trebalo da razgovara i sa kancelarkom Angelom Merkel, ali je portparolka njemačke šefice Vlade, Ulrike Demmer, kako javlja Reuters, to odbila da potvrdi ili dematuje uz obrazloženje da se takvi razgovoru potvrđuju tek nakon što se obave.\nPrethodno je jedan izvor rekao britanskoj agenciji da će Merkel najvjerovatnije sa Trumpom u subotu telefonom razgovarati o Rusiji.\nTrump izvjesno, kao prvog stranog zvaničnika danas prima britansku premijerku Theresu May, koja je prilikom susreta sa Trumpovim republikancima u Filadelfiji o najavljenom otopljavanju odnosa sa Putinom savjetovala sljedeće:\n"Kada je riječ o Rusiji, često je mudro slijediti primjer predsjednika (Ronalda) Reagana koji je tokom pregovora sa njegovim kolegom sa suprotne strane, Mihailom Gorbačovim koristio pravilo 'vjeruj, ali provjeravaj'. Sa predsjednikom Putinom moj savjet je takođe 'sarađuj, ali budi obazriv'."\nTheresa May: Obazrivo sa Putinom\nBritanska premijerka je naglasila važnost "specijanih odnosa" između SAD-a i Ujedinjenog Kraljevstva, ali je poručila da obje zemlje trebaju izbjegavati intervenističke politike.\n"Dani britanskih i američkih intervencija u suverenim državama, kao pokušaj da obnovimo svijet kakav mi želimo, su završeni. Ali ne možemo sebi dozvoliti da stojimo dokono sa strane kada je prijetnja realna i kada je u našem sopstvenom interesu da intervenišemo", precizirala je May.\nOštro je, pak, kritikovala Rusiju zbog aneksije Krima od Ukrajine 2014.\n"Nema ništa nepovratanog u konfliktu između Rusije i Zapada, i ničeg neizbježnog oko povratka na dane hladnog rata. Ali sa Rusijom moramo sarađivati sa snažne pozicije, i treba da gradimo odnose, sisteme i procese koji će prije voditi kooperaciji nego konfliktima, posebeno nakon nelegalne agresije Krima, da bi ruskim susjedima dalo nadu da njihova bezbjednost nije dovedena u pitanje", navodi Theresa May.\nBijela kuća je objavila da će prva posjeta stranog zavničnika Vašingtonu biti praćena pres-konferencijom May i Trumpa, potom radnim ručkom.


Državni sekretar u Ministarstvu pravde Radomir Ilić ocenio je današnju izjavu tužioca Radovana Lazića da u slučaju Savamala nije problem samo rušenje objekata, već to što Policija nije reagovala po prijavama građana, senzacionalnom.\nIlić je rekao da ne zna šta piše u predmetu Savamala i dodao da se zalaže za borbu protiv curenja informacije iz Policije i Javnog tužilaštva.\nOn je dodao da "stvari" treba da se odvijaju u institucijama, da Policija i javni tužilac treba da sarađuju, odnosno da razmenjuju informacije, i da ako postoji neki problem to reše institucionalno.\nPredsednik Upravnog odbora Udruženja javnih tužilaca Radovan Lazić na televiziji N1 ranije danas rekao je da u slučaju Savamala "nisu problem samo rušenje objekata, maltretiranje ljudi, lišavanja slobode", već da je "veći problem što Policija nije reagovala po prijavama građana da se vrši krivično delo".\n"Tužilaštvo nema svoje istražioce, Policija je odvojen organ. I ako imate situaciju da je prema izveštaju zaštitnika građana Policiji prijavljeno i da se navodi da se ne postupa, kako možete očekivati od te policije da pruži Tužilaštvu dokaze u tom istom predmetu?", rekao je Lazić.\nLazić je govorio i i da tužioci nisu samostalni zbog prevelikog uticaja politike.\n"Naše tužilaštvo nije nezavisno, ni po Ustavu. Po Ustavu je samostalno, a nezavisnost je rezervisana za sud. Mnogo je veći problem što Ustavom proklamovana samostalnost nije potpuna i često se narušava", naveo je Lazić.\nMediji su prethodnih dana objavili da je ministar unutrašnjih poslova Neboša Stefanović šokiran reakcijom Tužilaštva koje, kako kaže, danima ćuti na otvorene pozive pojedinih političara na sprovođenje "makedonskog scenarija" u Srbiji.\nRadovan Lazić, reagujući na ovu izjavu ministra, rekao je za Insajder.net da to ne može da tumači kao otvoren pritisak na ovu nezavisnu instituciju.\n"Moram da kažem da je Lazić u pogledu ustavnog položaja Javnog tužilaštva, odnosa Tužilaštva i Policije i posebno odsustva kontrole nad Policijom iznosio stavove Udruženja tužilaca Srbije, kojima smo više puta naglasili da u tzv. politički osetljivim predmetima, kakav je Savamala, Tužilaštvo nema efektivnu kontrolu nad Policijom.\nTakođe, isticali smo da je sistemsko rešenje po kom Policija izvršava naloge svojih starešina, a ne tužilaca, loše", izjavio je Ilić.


Eksperti Vlade i crkve usaglasili Temeljni ugovor - Volim Podgoricu\nPočetna/NASLOVNA/Eksperti Vlade i crkve usaglasili Temeljni ugovor\nEksperti Vlade i crkve usaglasili Temeljni ugovor\nVlada bi danas trebalo da raspravlja o Temeljnom ugovoru sa Srpskom pravoslavnom crkvom (SPC). Informaciju o ugovoru pripremilo je Ministarstvo pravde, a članovima Vlade predstavićev je ministar Marko Kovač.\nMinistar Kovač potvrdio je za “Dan” da će informacija o ugovoru biti na sjednici.\n” Treba formirati radni tim u cilju pregovora sa vjerskim zajednicama ” naveo je Kovač.\nKako “Dan” saznaje, na ekspertskom nivou Temeljni ugovor je usaglašen, a samo treba da prođe formalnosti na vladi. Nakon sjednice, pristupiće se završnim razgovorima oko usaglašavanja teksta sa predstavnicima SPC, koji bi trebalo da budu okončani do kraja ovog mjeseca. Poslije toga biće određen termin za potpisivanje ugovora. Očekuje se da dokument bude parafiran u Sabornom hramu Vaskrsenja Hristovog u Podgorici, a paraf bi trebalo da stave patrijarh srpski Porfirije i premijer Dritan Abazović.\nNaši izvori smatraju da bi do potpisivanja ugovora moglo doći do početka jula. Sa druge strane, postoje članovi izvršne vlasti koji se protive ovom ugovoru, te se postavlja pitanje kako će to sve proći na današnjoj sjednici vlade.\nNajglasniji protivnici su funkcioneri Socijaldemokratske partije (SDP).\nPoslanica SDP-a Draginja Vuksanović-Stanković kaže da je prihvatljiv samo ugovor koji odgovara interesima Crne Gore i koji je u skladu s Ustavom naše države, a ne, kako navodi, agendom “srpskog sveta”.\nPoslanik Demokratske partije socijalista Miloš Nikolić kazao je da bi premijer Dritan Abazović trebalo da iz procesa odlučivanja o ugovoru sa Srpskom pravoslavnom crkvom (SPC) izuzme potpredsjednika Vlade za ekonomski sistem Vladimira Jokovića. On je naveo da Joković zastupa interese druge strane, a ne Vlade.\n“Dritan Abazović bi očigledno trebalo da iz procesa odlučivanja o Ugovoru sa Srpskom pravoslavnom crkvom (SPC) izuzme potpredsjednika Jokovića, budući da on očigledno zastupa i forsira interese druge ugovorne strane, odnosno Crkve Srbije, a ne Vlade čiji je potpredsjednik ” napisao je Nikolić na Tviteru.\nGeneralni sekretar Socijaldemokrata Miloš Čelanović rekao je da je jasno da je Vlada formirana samo zbog Temeljnog ugovora.\n” Od načina formiranja 43. Vlade bilo je jasno da će ona biti tako kadrovski i programski konstruisana da odigra “prljavi ples” u svoje ime a za tuđi račun, odnosno da izvrši svoju misiju koja je dogovorena van granica naše zemlje. Zato i ne čudi priznanje predsjednika SNP-a Vladimira Jokovića da je u Vladu ušao da bi se potpisao tzv. Temeljni ugovor sa SPC, a još manje iznenađuje da ga je baš briga šta misle građanske partije u Vladi, koje su, nažalost, svedene na dekor, čiji najveći domet može biti izuzimanje mišljenja ” naveo je Čelanović.\nPotpredsjednik Vlade i lider Socijalističke narodne partije (SNP) Vladimir Joković kazao je nedavno da je osnovni razlog zašto su dio ove Vlade upravo Temeljni ugovor, a da kakav će on biti zavisi od SPC.\ntemeljni ugovor Vlada


ANA STANIĆ – Pop simfonija u Novom Sadu i Nišu - PRess Serbia | PR PRess team\nU magičnoj emociji nastaloj spajanjem popa i roka sa klasikom, publika će moći da uživa 13.janura u Novom Sadu u Pozorištu mladih, Doček Srpske Nove godine u okviru Evropske prestonice kulture 2021, I 24.janura u Domu vojske u Nišu.\n„Ispunila mi se dugogodišnja želja da napravim koncert na kom ću svoje najveće hitove izvesti uz pratnju simfonijskog orkestra. Taj muzički grandiozni projekat sam ostvarila 24. oktobra u Beogradu i sad želim da tu magiju podelim i sa drugom publikom. Koncert u Beogradu ću pamtiti po nekom predivnom svetu u sali koji mi je dao ono najlepše od sebe, po svih 40-oro muzičara na bini koji su svirali bolje nego što sam ih ikad čula, po tome koliko sam uživala pevajući svaku notu.Sad pozivam sanjare, nepopravljive romantike i nežne buntovnike iz Novog Sada i Niša da zajedno doživimo priču za pamćenje“ izjavila je vidno ubuđena Ana.\nTagoviAna Stanić nis novi sad pop simfonija turneja


24sata.info - VIDEO / Reeker u BiH: Ovo je prilika da se vidi da li ima nastojanja bh. lidera da se postigne određeni napredak\nVIDEO / Reeker u BiH: Ovo je prilika da se vidi da li ima nastojanja bh. lidera da se postigne određeni napredak\nAutor B. A. 29. 08. 2013. • 16:50\nReeker je izrazio zadovoljstvo zbog posjete BiH te istaknuo da je ova posjeta dobra prilika da se vidi da li je u BiH ostvaren napredak\nVIDEO / Phillip Reeker\nZamjenik pomoćnika državnog sekretara SAD-a Philip Reeker, u okviru posjete BiH, razgovarao je danas u Sarajevu s predsjednikom Stranke demokratske akcije (SDA) Sulejmanom Tihićem.\nReeker je, u izjavi za novinare nakon susreta, izrazio zadovoljstvo zbog posjete BiH te istaknuo da je ova posjeta dobra prilika da se vidi da li je u BiH ostvaren napredak i u tom smislu iskazao je podršku SAD-a.\n- Ovo je dobra prilika da se vidi kakva je situacija, da li se napreduje, da li ima nastojanja bh. lidera da se postigne određeni napredak. Mi u međunarodnoj zajednici, mi iz Vašingtona, tu smo da ih podržimo ako postoje nastojanja - kazao je Reeker.\nNaglasio je da se upravo vratio iz Brisela, a u okviru boravka u Evropi, nakon Sarajeva, planira posjetu Ljubljani.\nPredsjednik SDA Sulejman Tihić kaže da se današnja posjeta može nazvati „pritiskom ili pak poticajem da nešto više uradimo kad su u pitanju provođenje presude Sejdić- Finci i vojna imovina“.\nTihić je novinarima naglasio da je s Reekerom razgovarao i o susretu s predsjednikom HDZ-a BiH Draganom Čovićem.\n- Radi se o sastanku koji je planiran za 16. septembar, a pokušat ćemo doći do prijedloga rješenja "Sejdić- Finci", vojne imovine, uređenja Grada Mostara, odnosa tzv. mješovitih kantona (SBK, HNK), pitanja Distrikta Brčko i uređenja Federacije.\nOn smatra da su ti razgovori veoma bitni i da moramo tragati za rješenjima, a oni će sa svoje strane dati poticaj drugim političkim subjektima da se kreću u istom pravcu - kazao je Tihić.


Schmidt: Blokade ne mogu biti dio politike, nego pokazuju slabost\nEvropska unija je živa organizacija i znamo i razumijemo da ovih šest zemalja zapadnog Balkana moraju biti dijelom Evropske unije\nVisoki predstavnik u Bosni i Hercegovine Christian Schmidt kazao je danas na Bledu da je evropska zajednica pomalo podbacila kada je u pitanju proces proširenja i posebno kada su u pitanju Sjeverna Makedonija i Albanija.\n– Evropska unija je živa organizacija i znamo i razumijemo da ovih šest zemalja zapadnog Balkana moraju biti dijelom Evropske unije. Neki smatraju da stanovništvo ovih zemalja gubi povjerenje u evropski projekt – upozorio je.\n– Ovdje sjedimo i razmjenjujemo argumente i pokušavamo naći rješenje za razvoj i stoga svi trebaju biti pozvani i prisutni – zaključio je Schmidt.\nOn je bio jedan od učesnika panela nazvanog “Budućnost Evrope – Proširenje” održanom u okviru Bledskog strateškog foruma na kojem su učestvovali predsjedavajući i član Predsjedništva BiH Željko Komšić i Šefik Džaferović, kao i visoki dužnosnici ostalih zemalja zapadnog Balkana.